MAPA: S'arreglarà l'asfalt a tretze carrers de Cerdanyola\nTreballs sobre l'asfalt de l'avinguda Roma. FOTO: Núria Puentes (Ajuntament de Cerdanyola)\nDurant les pròximes setmanes s'arreglarà l'asfalt de diferents carrers de Cerdanyola\nMónica García Moreno 23 d’octubre de 2021 04:00\nAmb l'inici del curs també s'ha iniciat la temporada d'obres al carrer per part de l'Ajuntament de Cerdanyola del Vallès. Als treballs que ja estan en marxa se suma el pla d'asfaltat que millorarà la calçada de tretze carrers de diferents barris.\nMillora dels carrers en diferents fases\nAquest divendres 22 d'octubre, l'alcalde Carlos Cordón i la regidora de Planificació Urbanística, Eulàlia Mimó, han presentat el pla d'asfaltat que començarà amb la reforma de la calçada de tretze carrers. Alguns d'ells ja s'han arreglat i d'altres es faran durant els pròxims dies i setmanes.\nTant Cordón com Mimó han destacat que el pla d'actuació sorgeix de les necessitats detectades per una diagnosi que el consistori va encarregar l'any 2020. A partir d'aquest document, actuaran sobre diferents carrers prioritzant aquells que ara mateix estan en pitjor estar. Alguns, ha dit Mimó, no s'han inclòs en aquesta primera fase perquè preveuen fer actuacions de reurbanització completa del carrer. Un exemple és el carrer Sol, on s'actuarà sobre tot el carrer.\n"Cerdanyola té molts carrers en mal estat i no recordo un pla d'asfaltat en els últims 5-10 anys", ha assegurat l'alcalde cerdanyolenc, reconeixent que aquestes primeres actuacions no seran suficients i que caldrà implementar una segona fase en la qual, assegura, ja estan treballant i que podria iniciar-se l'octubre de 2022.\nCordón també ha destacat l'abast del pla d'asfaltat, assenyalant que s'actuarà en carrers de gairebé tots els barris del municipi i en alguns que fan d'entrada a la ciutat com el carrer de Puigmal. La regidora Eulàlia Mimó ha destacat les actuacions a carrers com Sant Jeroni (Montflorit) on arreglaran també les voreres, o com la que es farà al carrer Campoamor, on s'hi adequaran espais que no compten amb vorera.\nLa regidora Eulàlia Mimó i l'alcalde Carlos Cordón presenten el pla d'asfaltat a Cerdanyola. FOTO: Mónica GM\nUn dels primers carrers reformats és el carrer Pintor Togores, que ja es pot veure asfaltat amb el desnivell que patia arreglat. Actualment, s'està treballant sobre la calçada del carrer Llevant, el primer tram de l'avinguda Europa i l'avinguda Roma. La setmana del 25 d'octubre començaran els treballs al segon tram de l'avinguda Europa comprès entre avinguda Roma i carrer de Portugal.\nCordón ha afirmat que la cura de l'espai públic "és una de les prioritats del govern a nivell de neteja i manteniment". En aquest sentit, ha recordat que es posaran en marxa les següents fases de les reurbanitzacions a barris com Serraparera i Les Fontetes.\nSubstitució dels arbres del passatge de l'Ajuntament\nEls últims dies, a les xarxes socials ha sorgit la polèmica amb la tala dels arbres que fins ara hi havia al passatge de l'Ajuntament, amb motiu de les reformes del carrer que han començat recentment. Alguns veïns de la zona s'han queixat per la pèrdua d'aquests arbres. Preguntat per aquesta qüestió, Cordón ha explicat que s'han tallat per col·locar-ne d'altres més adequats per la zona, destacant que el veïnat havia demanat aquest canvi a l'Ajuntament perquè els arbres alts que hi havia fins ara impedien el pas de llum natural a alguns habitatges i al carrer.


Hôtel Restaurant de l'Isle Montier-en-Der França - Ofertes d'hotels amb els MILLORS DESCOMPTES EN LÍNIA\nVeure tots els 8 allotjaments a Montier-en-Der.\n28 rue de l'Isle, Montier-en-Der, Montier-en-Der, França, 52220 - Veure al mapa\nPer als viatgers què vulguin captar les imatges i els sons de Montier-En-Der, Hôtel Restaurant de l'Isle és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Hôtel Restaurant de l'Isle asseguren una estada plaentera als seus clients. L'hotel ofereix accés a una gran gama de serveis, inclosos Wi-Fi gratuït en totes les habitacions, Zones públiques amb Wi-Fi, aparcament de cotxes, restaurant, premsa.\nA més, totes les habitacions ofereixen una gran varietat de comoditats com ara servei de despertador, aire condicionat, calefacció, escriptori, insonorització per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Hôtel Restaurant de l'Isle és un lloc ideal d'estada pels viatgers que busquin encant, comfort i facilitat a Montier-En-Der.\nCal que informeu el Hôtel Restaurant de l'Isle de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nTots els tipus de viatgers (135) Parelles (86) Viatgers en solitari (24) Famílies amb infants petits (8) Famílies amb infants grans (1) Grups (16)\nAllotjaments a Montier-en-Der


Relat "Contra el caire del temps"\nInici > detall del relat: Contra el caire del temps\nHi havia una dona especial amb un tendal per ella sola. Alta, esvelta i captivadora. Estimava el desert i al seu millor amic solitari. Quan ella arribava, l’ambient d’aquest quadre en moviment s’il·luminava amb una força inexplicable. Era la complicitat i estimació pel seu beduí solitari? O era la màgia de la seva ànima?\nAVERROIS | 28-11-2014 | Valoració: 10\n...feia molt de temps que no ens feies gaudir amb els teus relats.\nEspero que hagi estat tan sols un temps de meditació i no res de dolent.\nUna abraçada i no deixis d'escriure.


SENSIBLE – Animisme Underground – METEORA\nEl primer que sobta de l’obra de Sensible és el contrast entre el traç del pinzell, cal·ligràfic, tranquil i precís, amb les imatges bàsiques, primàries, atàviques.\nDiu que la pintura va acabar amb en Pollock, que després tot està una mica de més, però si no pintés, a saber on es ficarien tots els seus dimonis i esperits, burletes i amigables.\nUn animisme underground expressionista emmarca la seva producció, sovint excessiva en quantitat, en força, sortida de l’estómac, però sempre coherent; amb un acabat impecable sota l’aparença del rampell, del gargot…\nEl seu bagatge en Disseny distribueix la forma, els colors, les capes i els volums, la seva passió pel món del Skate encomana les formes arrodonides de la taula a la infinitat de pintures sobre fusta, sent moltes vegades elles, les mateixes taules, excavades i manipulades, el suport en si mateix; i finalment el Còmic, enquadrant amb precisió a l’artista com a adolescent en una època irrepetible, finals dels vuitanta, inicis dels noranta, underground d’aquí com en Max, underground d’allà com en Crumb.\nI després estan els dimonis, les cares… Al seu taller, milers de cares, amb un o dos ulls, unes sobre altres, sobre altres, com tòtems; severes, pensatives, mones, inquietants… Remeten al Vudú, als nens posseïts de les pel·lis de por,a alguna cosa tan bàsica i coneguda que t’atreu i t’inquieta alhora.\nEn una pirueta semiòtica, l’aplicació de les cares es fa mitjançant tampons i plantilles, afegint un component d’atzar i d’impremta antiga; en una altra, els suports de les cares són fustes que simulen ser trobades i estar tallades toscament. Tot just ara està començant a fer les primeres amb terrissa, i la cosa manté la tensió, si és que no la magnifica.\nDel ventre de ma mare i una mica del meu pare, suposo?…\nDe manera intuïtiva, absorbeixo imatges, sons de la meva vida quotidiana i les transformo.\nNo sé fer una altra cosa.\nSi visqués a la muntanya, segurament no tindria gaire sentit, la meva pintura.\nLes ciutats són brutes i lletges per naturalesa, és per això que són els llocs on cobra sentit la meva obra, en una urbs les coses brutes i lletges no tenen per què ser necessàriament dolentes… La natura és bonica per si mateixa….\nM’agrada observar tot el procés de l’obra que realitzo, des del començament fins al final, però el més important és gaudir del moment present i sentir com desaparec i deixo de pensar, en un estat des d’on hem trasllado dins un altre estat de consciència, no racional, més primitiu.\nMolta gent té la capacitat de crear preparant un cafè, a mi, escoltar música m’ajuda molt a trobar el clímax per poder treballar.\nEls artistes no som deus, ni més importants que altres persones, però sí que tenim la capacitat de canviar la realitat, per bo o per dolent.\nNingú no està obligat que li agradi el teu Art.\nAnterior Entrada anterior: Desembre!\nSegüent Entrada següent: Juan de Pareja, pintor i esclau


El conseller Puig assenyala la logística com a sector emergent en la inauguració de curs del nou grau - Ajuntament de Mataró\nEl conseller d'Empresa i Ocupació, Felip Puig, va ser l'encarregat ahir de donar el tret de sortida oficial al nou Grau de Logística i Negocis Marítims, que es comença a impartir aquest curs a l'Escola Superior de Ciències Socials i de l'Empresa del TecnoCampus, adscrita a la Universitat Pompeu Fabra.\nA la Sala de Graus, i amb presència dels estudiants de la primera promoció del grau i de professorat, el conseller va apuntar que "per la posició geogràfica i les infraestructures de Catalunya, tenim una gran oportunitat com a país en el sector de la logística". En aquest sentit, va assenyalar que caldran bons professionals per aprofitar totes les oportunitats que s'obren en una economia molt globalitzada. "Heu tingut un gran encert amb la formació universitària que heu triat, i desitjo que en treieu el millor profit", va apuntar.\nL'alcalde, Joan Mora, va destacar l'esforç que fa la ciutat perquè el TecnoCampus innovi permanentment en molts àmbits, en particular amb l'oferta de nous graus orientats a les necessitats de la societat i l'economia. "Crear oportunitats i llocs de treball són engranatges per construir el futur", va assenyalar.\nEl president del TecnoCampus, Miquel Rey, va indicar que la formació que rebran aquests estudiants i tots els del TecnoCampus (aquest any se n'hi incorporen 800 de primer curs en els diversos graus) serà clarament professionalitzadora i amb visió internacional. Finalment, la directora de l'Escola, Montserrat Vilalta, va apuntar que el nou grau aportarà una visió empresarial a la formació més tradicional orientada a les enginyeries dels professionals de la logística.


Ajuntament d'Alella - Músics en Residència recupera el ritme amb dos concerts i assajos oberts\nPublicat el 14 de juny de 202214.06.2022\nMúsics en Residència recupera el ritme amb dos concerts i assajos oberts\nMúsics en Residència recupera enguany el seu ritme creatiu amb dos concerts i les audicions obertes al públic. Un total de 14 músics amb reconeixement internacional compartiran l'escenari de l'Espai d'Arts Escèniques Casal d'Alella, per preparar els dos concerts programats per al 20 i el 21 de juliol.\nLa primera proposta, amb el títol entre Europa i Amèrica, farà un recorregut per diferents autors amb obres de Dvorák, Prokófiev, Bernstein Barber i Hindemith. El segon i darrer concert estarà dedicat a Xostakóvitx, amb una obra en memòria de les víctimes del feixisme i de la guerra, i Messiaen.\nLes entrades es poden adquirir a partir del 15 de juny a l'Oficina de Turisme i per Internet des d'aquest enllaç. També hi haurà la possibilitat d'assistir a les audicions obertes al públic dels preparatius dels dos concerts.\nUn esdeveniment musical únic a Catalunya\nMúsics en Residència és una iniciativa única i singular dins del panorama musical a Catalunya. Al mes de juliol, un grup de músics que desenvolupen una carrera de nivell internacional, fan una estada a Alella per preparar els concerts. Tots els seus assajos són oberts al públic, amb el propòsit d'apropar tothom al procés d'interpretació musical i de permetre veure, entendre i copsar l'intens treball dels intèrprets. Al llarg de les edicions de les onze edificions anteriors han participat més de setanta músics.\nEls músics convidats s'allotgen en cases particulars de socis i col·laboradors, un dels trets diferencials del projecte. L'acollida d'aquestes famílies es complementa amb la implicació de comerços i entitats de tot el poble que fan de Músics en Residència un projecte de convivència i de comunitat.\nDimecres 20 de juliol a les 19.30 h, a l'Espai d'Arts Escèniques Casal d'Alella\nTerzetto per a dos violins i viola en do menor, op.74\nScherzo. Vivace - Trio. Poco meno mosso\nTema con variazioni. Poco adagio - Molto allegro\nAndrea Garcia, Andrea Santiago, violins\nObertura sobre temes hebreus\nper a clarinet, quartet de corda i piano, op. 34\nVicent Alberola, clarinet\nAndrea Santiago, Bernat Prat, violins\nGuillem Gràcia, violoncel\nSonata per a clarinet i piano\nAndantino - Vivace e leggiero\nAdagio del Quartet de corda núm. 1, op. 11\n(versió per a orquestra de cambra)\nBernat Prat, Helena Satué, Andrea Garcia, Andrea Santiago, violins\nLara Fernández, David Quiggle, violes\nOriol Prat, Guillem Gràcia, violoncels\nOctet per a clarinet, fagot, trompa, violí, 2 violes,\nvioloncel i contrabaix\nAmpli - Moderadament ràpid\nVariacions - Moderadament agitat\nFuga i tres danses antiquades (vals, polca i galop)\nDiego Chenna, fagot\nJosé Vicente Castelló, trompa\nDavid Quiggle, Lara Fernández, violes\nChristophe Morin, violoncel\nDijous 21 de juliol, a les 19.30 h, a l'Espai d'Arts Escèniques Casal d'Alella\nRefugi i lloança\nDIMITRI XOSTAKÓVITX (1906-1975)\nQuartet de corda núm. 8 en do menor, op. 110,\ndedicat «A la memòria de les víctimes del feixisme i de la guerra»\nAllegro Molto (attaca)\nAllegretto ( attaca)\nHelena Satué, Bernat Prat, violins\nI. Litúrgia de vidre (quartet)\nII. Vocalització, per l’àngel que anuncia la fi dels temps (quartet)\nIII. L'abisme dels ocells (clarinet sol)\nIV. Interludi (violí, violoncel i clarinet)\nV. Lloança a l'eternitat de Jesús (violoncel i piano)\nVI. Dansa de la ira, per a set trompetes (quartet)\nVII. Esbull d'arc de sant Martí, per a l’àngel que anuncia la fi dels temps (quartet)\nVIII. Lloança a la immortalitat de Jesús (violí i piano)\nVenda d'entrades a partir del 15 de juny\nLes entrades es posaran a la venda a partir del 15 de juny a l'Oficina de Turisme i per Internet des de la plataforma alella.koobin.cat.\nMés informació a musicsenresidencia.com\nAssajos oberts al públic\nEls assajos gratuïts i oberts al públic es faran a l'Espai d'Arts Escèniques Casal d'Alella els dies 18 i 19 de juliol, de 10:00h a 13:30h i de 16:00h a 19:30h, i el 20 i 21 de 10:00h a 13:00h.\nFulletó Músics en Residència\nMida: 302.21 kB\nVeure àlbum de fotos edicions anteriors


Descripció És un entrenament de 45 minuts inspirat en la modalitat del ballet. Hi ha molts beneficis des de el treball postural, l’alineació per adquirir més força, la flexibilitat, la mobilitat articular i la mobilitat de la columna vertebral. És per a totes les edats i nivells. Horaris\nQuan es poden fer? Dissabte tarda i diumenge matí. En qué consisteix l’activitat? Activitats esportives i jocs amb suport musical en un estudi de 100m2. Activitats aquàtiques recreatives amb material a la piscina. Monitor dinamitzador de l’aniversari. Preu i duració De 7 a 12 nens · 12,65€/nen · 3 Hores. Més de 12 nens · 12,50€/nen\nT’estimem i per això ens agrada cuidar-te\nMés de 200 activitats dirigides setmanals, piscines, màquines Technogym, fisioteràpia, entrenadors personals, Xpress Classes, …i molt més


Artur Mas, el judici del 9-N i el joc de les inhabilitacions\n05/02/2017 | 20:00\nArtur Mas rep el suport dels alcaldes en la seva declaració al TSJC. / JORDI BORRÀS\nEl 6-F viurem un fet sense precedents en la política catalana: el judici contra un president de la Generalitat i dues conselleres pel fet de facilitar una consulta sobre la independència. Una consulta en la qual van participar 2,3 milions de persones i que va ser organitzada en un format no oficial i de procés participatiu i ciutadà davant dels múltiples impediments que l’Estat espanyol va posar a la seva realització.\nEl judici a Mas, Ortega i Rigau ha aixecat una onada de solidaritat que ha traspassat les fronteres estrictes dels seus partits i de l’independentisme. Però, més enllà de la demostració de força que de ben segur exhibirà el sobiranisme aquest 6-F, per sota del relat oficial del procés se segueix jugant una partida subterrània. La complexitat de la situació política va més enllà de pancartes i d’eslògans i no té una solució meravellosa: ni l’independentisme guanyarà d’un dia per l’altre, ni el procés desapareixerà màgicament per acció de la pressió judicial. En aquest article aportem quatre claus que poden ajudar a entendre la situació política generada entorn del judici del 9-N.\nLa pressió judicial funciona i l’Estat espanyol ho sap\nL'”operació Diàleg” de la qual han parlat alguns mitjans de comunicació durant els últims mesos ha estat més un desig que no pas una realitat. Del cicle electoral dels anys 2015 i 2016 se’n desprèn una conclusió: el PP segueix conservant el seu rol hegemònic, tot i els escàndols de corrupció. La disrupció interna del PSOE i la negativa dels seus dirigents a admetre l’opció del referèndum català fa que a hores d’ara no hi hagi cap alternativa possible al Govern de Mariano Rajoy. El PP se sent fort.\nPer aquest motiu, el Govern de Rajoy ha decidit prémer l’accelerador. El PP sap que l’independentisme no podrà acceptar res del que li pugui oferir. I l’independentisme també sap que no podrà acceptar res del que el PP proposi. Fins al punt que, en el món del sobiranisme, hi ha qui valora en positiu l’increment de la pressió judicial, amb la idea que la intensificació de la via repressiva generi un procés de mobilització social que faciliti escenaris de ruptura política.\nCertament, la mobilització catalana dels últims anys ha estat excepcional, i, a hores d’ara, no s’ha de menystenir cap escenari, tampoc els potencialment rupturistes. Però, a l’hora d’analitzar la situació, cal tenir molt present l’exemple basc, on la repressió política en forma d’inhabilitacions i d’il·legalitzacions ha estat una constant durant les últimes dècades. L’existència de violència política a Euskadi no permet traçar paral·lelismes fàcils, però una cosa sembla clara: una inhabilitació o una il·legalització pot servir per galvanitzar els afins en un moment donat, però és una situació difícilment sostenible en el temps. Pujol pot tenir raó quan diu que la inhabilitació de Mas el pot deixar “definitivament kaputt”.\nEl president del Parlament d’Euskadi, Juan Mari Atutxa, va ser inhabilitat pel Tribunal Suprem per no haver dissolt el grup parlamentari Sozialista Abertzaleak després de la il·legalització de Batasuna. Qui se’n recorda, avui, de l’inhabilitat Atutxa? Un cas més recent és el d’Arnaldo Otegi. El veto judicial al líder ‘abertzale’ va jugar clarament en contra de les possibilitats de l’esquerra ‘abertzale’ en les passades eleccions basques. La Llei de partits va ser clau a l’hora de desbancar el bloc sobiranista del Govern basc i, més enllà d’això, desplaçar la via més sobiranista del PNB. L’independentisme d’esquerres basc n’ha quedat molt tocat, i només ha pogut superar-ho per la inigualable tenacitat i resistència dels bascos.\nLa independència no arribarà d’un dia per l’altre. Encara que el referèndum es faci i hi guanyi el ‘sí’, hi haurà el repte d’aplicar-ne el resultat. I, mentre això passi, la legalitat oficial serà la de l’Estat espanyol. O, en tot cas, hi haurà dues legalitats en conflicte. Està l’independentisme preparat per assumir un període d’embats judicials que podria ser llarg i costós? Podria donar-se a Catalunya la il·legalització d’algun partit polític? Fa pocs dies, la diputada de la CUP Anna Gabriel esmentava en una entrevista a Europa Press l’opció que l’Estat vulgui atacar la CUP per aquesta via. Manos Limpias ja ho va demanar al Ministeri de l’Interior. Ara com ara, aquest escenari sembla lluny, però res és descartable. Resistir la pressió judicial durant un període llarg d’anys contra els advocats de l’Estat, els fiscals i tot l’aparell d’un Estat poderós com l’espanyol no serà fàcil.\nL’intent de capitalitzar políticament el 9-N pot no va funcionar. / JORDI BORRÀS\nArtur Mas i la capitalització política del 9-N\nHi ha quelcom d’innegable: Artur Mas es va atrevir a posar les urnes i, per aquest fet, ha acabat al banc dels acusats i s’exposa a una pena greu. El 9-N del 2014, el president Mas va dir això: “Si la Fiscalia vol conèixer qui és el responsable d’obrir els col·legis, només fa falta que em mirin a mi; el responsable sóc jo i el meu Govern”. Més clar, l’aigua. El 9-N no s’hauria pogut realitzar sense la participació activa del Govern català. Per tant, és lògic que Mas vulgui capitalitzar políticament ara aquesta aposta. Ho fa, precisament, en un moment de debilitat per al nou Partit Demòcrata Europeu Català.\nTanmateix, Mas i els seus també haurien de ser conscients que, si ara ens trobem a les portes de la convocatòria d’un referèndum, és perquè el 9-N, si bé va ser un acte de mobilització massiu i d’apoderament col·lectiu, no va ser la consulta que Mas i CiU van acordar amb ERC. Poques setmanes abans del 9-N, Mas va decidir rebaixar-ne el contingut de forma unilateral, convertint-la en un procés participatiu amb l’objectiu que fos tolerat per l’Estat. Així, en el si de l’independentisme hi ha qui creu que tot plegat va suposar cremar una carta –una d’important– per realitzar un moviment de rerefons estratègic. La consulta va convertir-se en l’avantsala d’unes eleccions que Mas va plantejar com a “plebiscitàries” i que van donar lloc a Junts pel Sí.\nL’altre aspecte que cal tenir en compte és que els tons messiànics de Mas i de CDC no sempre han jugat a favor dels seus interessos. Quan Artur Mas va intentar capitalitzar la gran manifestació del 2012 convocant unes eleccions que tot indicava que havien de donar una gran majoria a CiU, va perdre 12 diputats. Amb les eleccions plebiscitàries, convocades després de mesos de pressions perquè ERC s’incorporés a Junts pel Sí, tampoc va aconseguir la majoria absoluta, sinó que va quedar a expenses dels 10 diputats de la CUP. L’excés de personalisme o l’intent de capitalitzar causes col·lectives de vegades és un tret que acaba sortint per la culata.\nLa inhabilitació de Carme Forcadell podria ser un punt d’inflexió del procés. / JORDI BORRÀS\nEl joc de les inhabilitacions\nUn dels aspectes que criden l’atenció les últimes setmanes ha estat que veus importants del ‘món convergent’ han expressat la seva voluntat d’avançar el referèndum. Així ho ha expressat, per exemple, la mateixa Neus Munté, o fins i tot Artur Mas. No hi ha unanimitat en aquesta línia –hi ha veus rellevants de l’òrbita del sobiranisme liberal que s’hi han mostrat crítiques i han demanat seguir els plans previstos “sense ansietat”–, però el cert és que el relat que cal avançar el referèndum està calant. Hi ha qui ha parlat del juny o del maig o fins i tot del 23 d’abril. Torna el “tenim pressa”?\nEls arguments en aquest sentit han estat diversos, però podrien resumir-se en dos: 1) que, si la pressió de l’Estat en l’àmbit judicial és molt forta, des de Catalunya s’hi ha de respondre precipitant els esdeveniments i avançant al referèndum i 2) cal deixar poc marge entre l’aprovació de la llei de transitorietat jurídica i el referèndum, per minimitzar l’impacte de les més que probables impugnacions. Hi ha, però, una tercera raó que podria influir en el fet que des del món convergent s’hagi decidit prémer l’accelerador, i que no té a veure amb res de tot això, sinó amb el calendari judicial de possibles inhabilitacions. No és cap secret que els diferents partits polítics estan avaluant l’escenari futur no solament d’acord amb un hipotètic referèndum, sinó també amb les hipotètiques inhabilitacions que puguin arribar. És el joc de l’inhabilitat.\nEn el cas concret d’Artur Mas, no sembla que pugui ser inhabilitat en ferm abans del mes de setembre. Fonts jurídiques consultades per CRÍTIC expliquen que en un cas com el del 9-N, que no està revestit d’una gran complexitat processal, el TSJC pot trigar entre tres i quatre setmanes a emetre sentència. Això vol dir que com a molt tard a mitjan març sabrem el resultat del judici. Quan això passi, si hi ha condemna, els acusats encara poden presentar un recurs de cassació al Tribunal Suprem. Les mateixes fonts, sempre des de la cautela davant d’un cas tan extraordinari, afirmen que el Suprem, per als casos amb més pes, sol trigar entre vuit i nou mesos a resoldre els recursos. Tot és possible i el poder judicial podria prémer l’accelerador fins a incendiar l’asfalt, però és poc probable que abans del novembre hi hagi una sentència en ferm i sense cap més opció de recurs judicial que deixés Mas fora de joc en unes eleccions anticipades.\nAquest calendari és una de les raons per les quals el Partit Demòcrata –o, almenys, una part del Partit Demòcrata– pot tenir interès a avançar el referèndum: perquè un cop aquest es realitzi –si és que s’acaba realitzant– i guanyi o no guanyi la independència, el Govern de Puigdemont es va comprometre a convocar unes noves eleccions en un període curt de temps. I, si aquestes eleccions són en un marc legal espanyol, Mas només s’hi podrà presentar si són, per anar bé, no gaire més tard del mes de setembre. Puigdemont ha afirmat que no té cap intenció de ser candidat, i enmig d’un debat successori no resolt, i amb poques o nul·les opcions de reeditar Junts pel Sí, la figura de Mas pot ser un catalitzador per als nous convergents. L’expresident mai ha descartat aquesta opció.\nQuina podria ser l’espoleta definitiva que fes accelerar els fets? Hi ha un fet important que pot passar abans de l’estiu: l‘obertura de judici oral a la presidenta del Parlament, Carme Forcadell. Però entre l’obertura del judici oral i la realització del judici poden passar mesos. El TSJC va obrir judici oral a Mas, Ortega i Rigau el passat 13 d’octubre, i la vista no s’ha realitzat fins ara. Caldria que s’acceleressin moltíssim els tempos perquè la inhabilitació en ferm de Forcadell es concretés abans del setembre del 2017.\nA ERC no veuen clar avançar la convocatòria del referèndum. / JORDI BORRÀS\nJunqueras i el referèndum: “No especular” i “complir compromisos”\nEn aquest context, és ERC qui es mostra més clarament partidària de mantenir els tempos pactats per al referèndum al mes de setembre. No hi ha hagut cap veu que en públic hagi optat per un avançament. Per quin motiu? Ahir mateix, Junqueras explicava en una entrevista a ‘Vilaweb’ que “el Govern ha dibuixat els seus compromisos d’acord amb aquest calendari” [setembre] i que això afecta l’àmbit de la creació d’estructures d’Estat: “L’Agència Tributària cobrarà el primer impost de cens –no de caràcter puntual– a partir de l’1 de juliol. I el desplegament de les oficines estarà a punt l’1 de setembre”. El vicepresident es mostrava partidari de “no especular” i de “complir els compromisos previstos”.\nAquesta decisió política és indestriable d’una altra lectura: tot el que sigui mantenir la data del referèndum també implica endarrerir una hipotètica inhabilitació d’Oriol Junqueras. La realització del referèndum depèn bàsicament de Vicepresidència i cal esperar que, si s’obrís un procediment judicial, també afectés, al marge de Puigdemont, el mateix Junqueras. Al PDeCAT hi podria haver interès a “igualar” el marcador de potencials inhabilitacions com més aviat millor. A més, en cas que el referèndum es faci al setembre i després hi hagi eleccions, el termini entre l’una cosa i l’altra potser faria que Mas ja estigués –si el jutge ho decideix– inhabilitat quan se celebressin els propers comicis. Entre la dissolució de la cambra catalana i la realització dels comicis podrien passar ben bé dos mesos.\nUn detall interessant: la periodista d”El Periódico’ Neus Tomàs revelava en aquesta informació que ERC havia presentat “una estranya esmena” als pressupostos amb l’objectiu de “socialitzar les conseqüències” de decisions que, ‘a priori’, només dependrien del Departament d’Economia. Un moviment més en el joc de les inhabilitacions, que marcarà la política catalana dels pròxims temps.


Fotat va presentar el seu CD "Ara sí" a Mataró Ràdio al programa del CMM "El Crit del Col·lectiu"\nen Xavi ens mostre un dels 523 Cds de la primera edició\nCom es va gravar ara sí\nPrimer estructurar les cançons amb Logic, algunes d’elles recuperades del Atari, per sort Logic encara llegeix cançons del Notator, així doncs tenim les pistes com a claqueta de luxe, baix, bateria, acords i melodia amb piano tot midi, si el tempo és correcte gravem una pista de guitarra de referència.\nEl següent es gravar totes les bateries\n( i mirar que el Edu no canti mentres toca :-0 )\nLo primer que li molesta es tenir que bategar amb els auriculars posats, quin remei !!!\nÉs important tenir clar els sons de la guitarra encara que sigui només de referencia, ja que afecta al ànim del bateria, no està demés comprovar i tenir una idea ben clara de quin so estem buscant.\nL’Edu diu que ell ja ha acabat, ha ben seguit la claqueta, la feina es ara nostre per seguir-lo clavant l’harmonia al seu ritme.\nUn cop tenim la bateria ben gravada i repassada fins el últim detall, passem a escalfar les vàlvules dels amplis. Per gravar la guitarra en Jordi fa servir cuatre pistes dos de micròfon i dos de línea directe del rack d’efectes, a la barreja final decidirem quina proporció volem de cada track stereo.\nEn Xavi recent incorporació al grup, estrena el seu nou baix Fender, ja te els deures fets i ha escoltat mil cops las bases, està preparat per començar a gravar totes les línees de baix, desconnectarem la pista de baix midi i serà el seu Fender qui doni el pes a les cançons.\nDoncs ja tenim la pista de baix gravada i ha estat fent servir el so que recull el micròfon apuntant al altaveu del ampli de baix, i la escolta sense auriculars es a dir escoltant el so dels Dynaudio M3 de la sala de control.\nJa només queda gravar les veus, vocalitzar i rokejarles, en Jordi repassa les lletres i si trobem alguna falta o no ens ajuda alguna paraula a cantar a gust , busquem el sinònim que ens entri be. Te que posar la veu principal a 9 cançons.\nEs el torn d’en Xavi, li toca posar la seva part i extirpar els aguts a les segones veus.\nSerà a 3 cançons que tingui ell la veu principal, Ho sento, El meu desert i Caixa de bombes.\nI aquí tenim al Edu, el responsable de clicar el botó per gravar-nos las veus...\nQue no cridem tant que clipem diu!\nJa ho tenim tot gravat!\nAra queda la feina dura de barrejar i ser autocrític, uf o tornaríem a gravar tot de nou.\nPerò amb paciència i concentració comença a sonar tot com havíem pensat, un trio de rock que mostri la força del directe, no fem cap fos a les cançons totes tenen el seu final.\nFinalment, després de escoltar mil cops la feina, es hora d’aixecar-se de la cadira i dir que així es com sonem, així es com toquem i així es com ens sentim... si juntem un baix una bateria, una guitarra i fem la nostra música,\nfem rock i fem...\nja tenim el CD !!!


Majorment Catatònic | Els Premis del Círculo Balear\nmaiorica | 10 Febrer, 2007 16:04\nEl passat dia 9 de febrer es va celebrar la primera entrega de premis de la associació "Círculo Balear", al Hotel Golf Santa Ponsa de Calvià. Vaig llegir tots els premiats en les diferents categories; i sense ser un expert en la matèria, vaig poder veure certa "lògica" dintre dels premiats.\nS'ha premiat a aquell medi que els ha donat més suport i difusió (Eduardo Inda, Director de El Mundo a Balears). A un d'aquells polítics que més sintonitza amb les idees del Círculo i, alhora, és defensat a capa i espasa per 'El Mundo' (Carlos Delgado, Batle de Calvià). A qui lluita contra el "pancatalanisme lingüístic invasor" (Iniciativa Cívica Mahonesa). A qui els havia deixat el Hotel Club per fer la cerimònia (Juan Nigorra, d'Es Crèdit). A un socialista "autèntic" que abomina del nacionalisme catalanista excloent (Carlos de Zayas). I a una associació que sí defensa el nacionalisme... però l'espanyol (DENAES, Asoc. para la Defensa de la Nación Española). Apart d'això, es presentà un nou llibre d'en Aleix Vidal-Quadras.\nDe tot això, dedueixo que aquests premis acabats de bastir -el prestigi i la rellevància dels quals encara no sé quines són, doncs acaben de començar- són una manera d'agrair i reafirmar aquests suports, a més d'arreplegar-ne de nous. Serveixen com a autoafirmació d'una força i un poder més basat en el màrqueting que en la realitat, perquè cap personalitat de la cultura i gairebé ningú de la política va assistir-ne. Sembla injust, malgrat la intensa feina d'aquesta associació per denunciar les "agressions" sofertes pel castellà, els "atacs dels catalanistes", de "xarxes mafioses" i demés contubernis que silencien l'autèntica llibertat d'expressió: la del antinacionalisme alliberador. Tot plegat, una autoatorgació de premis entre companys interessats de viatge.\nTambé extrec que el Círculo Balear ha sabut amb un notori sentit pràctic i empresarial construir una associació hàbilment connectada amb els sectors mediàtics i empresarials que millor podien afavorir la seva promoció. Ha sabut escollir aquell tema que a Balears pot crear més polèmica, afavorint opinions enfrontades, i tractable amb suficient sensacionalisme i victimisme, alhora que sintonitzés amb la manera de pensar de sectors socials poderosos que poguessin trobar un benefici mutu. La idea ja antiga d'una persecució del castellà, juntament amb la denúncia de "ofensives catalanistes" a les Illes, moguda amb una adequada dosi de visceralitat i de suport de mitjans de comunicació amb objectius comuns i interessos semblants, ha donat el seu fruit. La seva inserció social es mínima, ja que prescindeix de influir en la base social illenca més modesta i popular, i dóna preferència a aconseguir contactes de marcat to elitista.\nFelicito als fundadors del Círculo Balear, Jorge Campos i Montse Amat, per la idea que tingueren al fundar aquesta associació. Han demostrat un sentit empresarial admirable. La majoria de llicenciats en periodisme d'aquest país han de passar un ampli període de temps fent de becaris, cobrar sous irrisoris, fer horaris esclavitzants i inclús acabar treballant de qualsevol cosa. Però amb el Círculo han aconseguit, malgrat la seva joventut, un estatus admirable: aquell dia es veieren rodejats per personalitats del món polític, empresarial i periodístic de primera línia. Han aconseguit una influència mediàtica admirable, i és per això que els dono l'enhorabona pel seu progrés personal.


fallas - Els millors desitjos per al món faller en la copa de Nadal\nEls millors desitjos per al món faller en la copa de Nadal\nEscrit a 21 Desembre 2018 .\nMarina Civera, Cort d'Honor i Pere Fuset van brindar per les falles en aquestes dates nadalenques\nEn la nit del 20 de desembre s'ha celebrat la tradicional copa de Nadal de Junta Central Fallera, amb l'objectiu de desitjar bones festes a tota la comunitat fallera i a la ciutat de València.\nL'esdeveniment va reunir a tots els presidents i falleres majors de cadascuna de les falles dels barris de la ciutat. I tots junts al pati del Palau de l'Exposició van celebrar aquestes assenyalades dates envoltats d'amics i companys.\nEntre forts aplaudiments es va rebre a cadascuna de les dones de la Cort d'Honor i finalment, a Marina Civera Moreno, Fallera Major de València; acompanyada de Pere Fuset, president de JCF. Seguidament les xiques de la Cort van dedicar unes paraules, així com Fuset i la Fallera Major 2019, que incloïen els millors desitjos per a fallers i falleres i per a la Comunitat Valenciana. Els seus desitjos de pau, solidaritat, igualtat i diversitat es van fer ressò en aquest pati abarrotat per tots els representants de les falles de València.\nEn un ambient distés es van succeir les converses entre fallers i falleres, i deprés del brindis, es va realitzar la tradicional foto grupal per a desitjar bon Nadal al món faller. Més tard es va continuar gaudint d'una bon ambient, en el qual es van consumir un total de 25 quilos de polvorons mentre es realitzaven les tradicionals fotos per sectors amb la Cort i Fallera Major, que a més estrenaven el segon vestit oficial.\nAprofitant aquesta exquisida vetlada,us desitgem un molt Bon Nadal i pròsper any 2019 des de JCF i tota la comunitat fallera


El Pou Digital : «L’educació no ha de servir només per ensenyar a fer calés sinó per saber-nos emocionar».\nJordi Sardans | Actualitzat el 02/02/2017\n«L’educació no ha de servir només per ensenyar a fer calés sinó per saber-nos emocionar».\nENTREVISTA. Rosa M. Ortega Juncosa és professora de música de l’IES Guillem Catà i de la FUB i llicenciada en Història, és l’ànima de l’espectacle "Nadal al Catà". Durant anys ha estat pianista als cors infantil i jove de l’Escola Coral de l’Orfeó Manresà. És directora de la coral Font del Fil, de la barriada Mion, i de La Nova Harmonia de Sallent. També dirigeix la coral infantil Escodines, el Cor Obert i les Caramelles de Callús. Imparteix tallers a la Casa Elizalde de Barcelona, dins l’associació Fent Història. Associació Catalana d’Estudis Històrics.\n– Com vas entrar a les corals Font del Fil i Nova Harmonia?\n– De pianista. Hi sóc des del 2000 al 2013, en què n’agafo la direcció. La coral està situada a la barriada Mion i és fruit d’una escissió a l’Orfeó Manresà. La dirigia Joan Ballús i quan es va morir, m’ho van oferir a mi. M’agrada molt perquè són gent que havien cantat a l’Orfeó. Ho fan molt bé i hi posen molt interès. A la Nova Harmonia de Sallent hi vaig entrar fa dos anys quan va plegar el director, perquè em van venir a buscar. M’agrada molt el "Retaule dels embotits", que és una llegenda teatral musicada.\n– Quan temps fa que et dediques al’ensenyament de la música?\n– Fa 25 anys que faig de professora de música, tretze dels quals al Catà. Els primers anys feia el que prescrivia la Generalitat, fins que vaig veure que amb els alumnes que tenia no funcionava. Des del 2010, tinc clar que si seguia el programa oficial els alumnes m’entregaven els exàmens en blanc. A l’hora de les avaluacions, com que la música és una "maria", no em quedava cap més opció que aprovar-los. Era una situació rara i perversa que no servia per res i només creava insatisfacció als nanos i a mi. Així que penso que el primer que cal és acollir-los i que ens coneguin. Si han aterrat al mes d’octubre, cal explicar-los que el nostre Nadal el celebrem mitjançant Sagarra, Folch i Torres... i nadales com "El noi de la mare" i el "Fum, fum, fum".\n– Fa sis anys que celebreu el Nadal al Catà. Com ha evolucionat?\n– Em va canviar la vida. Em va fer veure les coses d’una altra manera. Va ser un replantejament total. Vaig topar amb un gran escepticisme de la gent a l’hora de plantejar-ho, sobretot per la tipologia de l’alumnat que hi ha. La representació la fem al teatre dels Carlins, sota la meva direcció i la col•laboració inestimable d’Alícia Puertas i Ramon Fontdevila. La primera vegada que vaig fer la representació va ser a l’escola Joviat, seguint els criteris de Josep Torras i Porti. Amb el seu permís, i d’acord amb el director Jordi Vilaseca, vaig seguir el seu esquema després al Catà. Al començament ningú no donava un duro per nosaltres. A la canalla, els preguntava: «Sabeu qui és el Rabadà?» «Sí. Aquella setmana que no mengem», em responien. Els havia d’explicar que és un pastor i el mateix passava amb el Messies o la Verge. Però s’esforçaven i venien a les hores del pati a assajar. Van respondre fins al punt que, malgrat els pocs mitjans tècnics de què disposàvem, el primer any va funcionar molt bé i els nois van créixer en autoestima. Per això, n’hem fet noves edicions.\n– Us va ajudar la premsa?\n– Quan més neguitosa estava, en plena nit d’insomni, vaig enviar una carta al director del diari "Ara", Carles Capdevila, dins la secció "Ara ens en sortim". Van decidir fer-me una entrevista i un vídeo, que es va gravar a l’institut i que va tenir un cert ressò entre el professorat i la direcció com a eina de visualització del centre de cara enfora. Ho van valorar positivament. Quan es va jubilar la professora de música del Peguera, Concepció Llorens, on fan el batxillerat artístic, i mitjançant una comissió de serveis, vaig decidir provar-ho el curs 2013-14, però em vaig enyorar molt del Catà i estic molt contenta d’haver-hi tornat. Per mi és un privilegi ser-hi.\n– El Catà és casa meva fins al punt que l’Aula de Música la considero la meva segona casa, pel respecte, el tracte i la valoració que em tenen. Penso estar-m’hi fins que em jubili. A més dels estudis de l’ESO, tenim cicles formatius: de fusteria, perruqueria i estètica, comerç i màrqueting o infermeria. El "Nadal al Catà" és un treball en equip molt maco, en què tothom hi participa. Aquesta suma la considero positiva.\n– Per què vau muntar una Bing Band al centre?\n– Amb el Ramon Fontdevila vam decidir fer un pas més i vam proposar a la direcció fer la Bing Band. El Catà va comprar instruments i ens vam posar a treballar amb nanos que no saben música perquè els compartissin. L’objectiu era treballar la perseverança, ajudar-los, a través de la música, a assolir competències bàsiques. Com que la música és un art en el temps, ens ajuda a treballar l’atenció, amb el plus de l’emoció que n’anomeno papallones a l’estómac. En aquest sentit, el regidor d’Ensenyament de l’Ajuntament, Antoni Llobet, hi va tenir una implicació màxima i la confiança total amb nosaltres. Ara hi fem classes d’instrument amb els professors externs de l’Esclat, en hores lectives de música, hi fan classes específiques, finançats per l’Ajuntament. Amb persones ben diferents s’obtenen resultats harmònics. La música és un llenguatge que ens uneix i cohesiona. El Catà està catalogat com d’alta complexitat, on passa gent d’arreu del món, amb referents molt diferents.\nPobresa i integració\n– Però si hi ha molts nois de pas, aquesta cohesió és possible?\n– Mentre són aquí, s’hi haurien de trobar bé. És cert que molts d’aquests nois tenen una realitat molt dura. La nostra escola té matrícula viva tot l’any, per tant, és un anar i venir, de tal manera que mai no acabes de fer grup. Procedeixen d’arreu del món: enguany, en el "Nadal al Catà", qui feia de Satanàs era Bryan Asunción, el Llucifer que a més feia el rap de Nadal era Mohamed Mghitni i el Llucifú, l’hindú RethikBatra. Han de fer un esforç enorme per conèixer en pocs dies l’alfabet...\n– A més de la pobresa econòmica hi afegeixen la cultural?\n– Exacte i cal visibilitzar aquest món de la pobresa global. No només l’extrema dels tetrabrics i dels macarrons que comporten també una pobresa cultural. És un problema estructural que aquests nanos no tinguin accés a la cultura. Són de carrer i els pares no els porten mai enlloc. Està bé el Gran Recapte, però on és la música, la poesia i el teatre? Una senyora va explicar en una carta a la premsa que els seus nebots, com que anava malament de cèntims, li van dir que havia de prescindir de l’abonament al Palau de la Música i ella va dir «No! Què em queda? Abans m’apagueu dos radiadors» . L’educació no ha de servir només per ensenyar a fer calés sinó per saber-nos emocionar.\n– Entrem en el món de la integració. Ha canviat molt Manresa?\n– I tant! No té res a veure amb la d’abans. Som molt diferents. Sabem que no podem fer guetos i hem de treballar per la integració. Hem d’aconseguir que en aquest pas per casa nostra es trobin acollits. No tot són flors i violes. Costa, perquè tenen edats i problemàtiques difícils. El que més necessiten és compartir emocions i sentir-se part del grup...\n– Veus possible una ciutat més rica musicalment i més integrada socialment?\n– I tant! És el que més m'agradaria. Igual que el Kursaal és un referent a tot Catalunya a nivell de teatre, voldria que Manresa també fos un referent a nivell musical. No només perquè ja tenim noms de prestigi (Manel Camp, el sallentí Lluís Ribalta, Núria Rial...) sinó que la ciutat també fos coneguda arreu pel seu treball integrador i d'inclusió a través de la música i les arts escèniques. Crec que és un objectiu factible i estic totalment convençuda que aconseguiríem una Manresa més cohesionada, més compartida, més justa, més equilibrada i de retruc més musical. Què més volem?\n– Què és Xamfrà?\n– És un centre de música i escena del Raval de Barcelona que fa ús de la música, el teatre i la dansa com a eines de participació i inclusió social. Els projectes en què estic treballant actualment (Coral Infantil Escodines, Cor Obert i la Big Band), que neixen a partir de l'experiència prèvia del "Nadal al Catà", no estan impulsats amb la vocació de ser bolets aïllats. M'hi he posat al capdavant amb l'objectiu de llaurar el camí per aconseguir un Xamfrà manresà. No ha de ser pas una còpia del de Barcelona, sinó que l'hauríem de fer a la nostra mida, adaptat a la nostra realitat i al nostre context. Es tracta d’aprendre teatre, música, dansa, poesia... En definitiva, de viure l'art i poder gaudir de l'experiència artística. Ha de ser un centre obert, transversal, integrador i accessible per a tothom. Al Xamfrà del Raval de Barcelona s'ofereixen tallers de diverses disciplines i els usuaris paguen una tarifa plana. És a dir, els nanos abonen una quantitat fixa cada trimestre i poden assistir a les classes que vulguin. S’hi troba gent de totes les classes socials, des de nanos del Raval, fins als de Sant Gervasi. Fan música junts i es fan amics!\n– Quines entitats creus que en podrien formar part a Manresa?\n– Tenim moltes entitats i institucions que treballen la dansa (els esbarts), la música (Conservatori i l'Esclat) teatre (Els Carlins )... Seria molt enriquidor per a tots que poguéssim fer xarxa i aprofitar totes aquestes energies per integrar, per incloure, per lligar sectors que viuen uns d'esquena als altres. Per exemple, els de la coral infantil Escodines vam anar a passar un dissabte a la tarda amb els llops i daines del Cardenal Lluch... Nanos ben diferents, vinguts d'estrats socials totalment diferents van compartir una tarda de cançons i jocs i es van començar a conèixer, tot trencant barreres i estereotips. Per fer-ho no calen gaires recursos: ens cal sobretot optimitzar-los i treure'n més rendiment. Com més gent se'n pugui beneficiar millor. I, sobretot, cal la voluntat d'obrir portes, d'acollir, d'integrar sectors socials allunyats d'aquest món artístic. Donar-los l'oportunitat de gaudir de tots els beneficis que la música i les arts escèniques ens aporten i tenir una millor qualitat de vida.\n– Quan et vas fer càrrec de la coral infantil Escodines?\n– Quan el Kursaal enceta la iniciativa Fem Òpera per a Secundària, i el cor va a càrrec dels instituts. El director de l’Orfeó Manresà, Lluís Arguijo, em va oferir la possibilitat de fer de pianista en l’escola coral de l’entitat. És un gran músic amb qui he tingut llargues converses que m’han demostrat que és molt sensible als temes socials. Un dels seus projectes era portar els cors als barris. Arran dels Berenars Solidaris va sorgir la coral infantil Escodines. quan l’Associació de Veïns i Veïnes del barri es va interessar per fer una coral, dins del projecte Menjador Social, durant les vacances escolars, vaig pensar que calia aprofitar-ho, tot aportant la meva experiència.\n– Es tracta d’una coral popular, no professional?\n– Si partim de la base que la música arriba directament al cor de tothom, el que cal fer en la nova coral és acollir tots els interessats, sense una selecció de veus prèvia. Ara hi ha molts nanos amb perill d’exclusió social. El meu objectiu és barrejar-los amb els que tenen accés a la música perquè creixin tots plegats. S’han d’unir esforços. A tothom li agrada cantar. Fer-ho en una coral fomenta la responsabilitat individual i col·lectiva, promou el respecte, tant a la directora com a tots els companys del grup, exercita la coordinació del cos i la concentració, per reforçar la memòria, la fonètica, el vocabulari, la imaginació i l’autoestima, que és un pilar fonamental per viure.\n– La vostra darrera actuació ha estat aquest Nadal?\n– Si. La Coral ha de tenir continuïtat. Gaudir de l’art és un dret que ha d’estar a l’abast de tothom. Vull contribuir de manera activa a la igualtat d’oportunitats en l’accés a la música. I que el sentiment de pertinença d’aquests infants els ajudi a descobrir un món que per a la majoria està fora del seu abast. Tenen dret a ser acollits i els hi hem de donar la mà. Ens hem de començar a barrejar, perquè l’objectiu no és fer una coral amb nanos amb risc d’exclusió, sinó col·laborar amb la màxima integració de tots.\n– Hi ha iniciatives més concretes que vagin en aquesta direcció?\n– Aquest Nadal, en els concerts que van organitzar al Conservatori de Música, ja van tocar junts els Pizzicants del Pare Algué (instruments de corda) i els alumnes del Conservatori. Aquest és el camí! Aquest juny, la Big Band del Conservatori i el Llibert Fortuny ens oferiran un concert plegats. Doncs, seria preciós que els alumnes de la nostra Big Band poguessin afegir-s'hi interpretant un tema o dos plegats. Els beneficis que en traiem són impagables. No només aprenem música, sinó també a conviure i entendre que el món és molt gran i que hi ha diferents realitats. Al cap i a la fi, tots som la mateix tribu.\n– Costarà convèncer els dirigents del Conservatori?\n– És clar que el Conservatori és qui prepara i forma un sector de la societat perquè pugui tocar les grans obres i pugui oferir música de nivell al públic. Però, hem d'oferir, també, l'oportunitat de gaudir de les «papallones a l'estómac» a tothom. Ens hem de barrejar, fer xarxa, sumar sinergies –paraula de moda– perquè sinó no ens en sortirem. Hem de compartir coneixement, sentiments i sobretot, emocions. Hem de fer vincle, viure experiències comunes per sentir-nos grup, comunitat i tenir un sentiment de pertinença. Per aconseguir-ho, insisteixo que la música i les arts escèniques hi tenen molt a dir, així com les entitats i les institucions. No és un problema de diners, no en farien falta gaires. Es tracta de tenir clar què volem, quin camí volem agafar i posar-nos a caminar. No és tan difícil.\n– Què és el Cor Obert?\n– És una secció coral de l’Orfeó Manresà formada per alumnes dels cursos de català del Centre de Normalització Lingüística. Les dues entitats estan de costat. Uns volen aprendre català i els altres tenien un piano i un teclat, morts de riure. A través d’una porta interior es pot accedir d’una entitat a una altra. Així que els vam oferir el nou cor perquè hi vinguin a cantar, perquè és una manera d’aprendre català i d’aprendre una cultura i una manera d’entendre el món i alhora la ciutat on s’ha aterrat. El cor ja té un any de vida, format pels alumnes i Voluntaris per la Llengua que assagen als locals de l’Orfeó cada dilluns. Són col·lectius molt desconeguts entre ells i el resultat és molt interessant.\n– Quina és la teva feina com a membre de l’Associació Fent Història?\n– L’Associació Fent Història. Associació Catalana d’Estudis Històrics es dedica a la divulgació de la història i sobretot ofereix cursos i conferències. Jo faig cursos a la casa Elizalde de Barcelona, un gran centre cívic de l’Eixample per on transiten unes 4.000 persones cada setmana. Arran de l’oferta que em va fer l’amic Ferran Sánchez, membre de l’Associació, de preparar cursos de música, em vaig fer sòcia de l’entitat. Des de fa tres anys, cada dijous, hi faig el taller "Els secrets de la música". Intento ajudar les persones sense formació musical, però que els interessa la música, a escoltar-la. Sobretot, aquella que forma part de la quotidianitat de les persones que n’escolten, per tal que la puguin entendre millor. És un públic melòman, amb abonaments al Liceu o l’Auditori, però sense coneixements musicals. Amb la conferència "Els colors de l’orquestra" pretenc donar explicacions sobre diferents aspectes, com la funció del director, amb la pretensió de donar a conèixer coses a la gent per fer-los venir més ganes de saber. Una altra de les conferències és sobre si la música té forma. La resposta és que sí. Té un ordre i un discurs, amb una lògica interna de repetició, variació...\n– Quina és la teva col·laboració amb la FUB?\n– Faig classes per a més grans de 55 anys. Funcionen per mòduls i van a demanda. Per al proper mes de gener m’han demanat Blues i Jazz. Mentre jo faré la part teòrica, la cantant Celeste Alías farà la part més pràctica. L’objectiu és semblant, ja que es tracta majoritàriament de gent que al seu moment no van tenir l’oportunitat de fer o estudiar música, ajudar-los a entendre-la. Ni es toca ni es veu, però ens commou i ens pot fer riure o plorar. Humanament ens aporta molt. Crec que la música arriba al cor i s’hi queda.\n– Políticament, com respires?\n– He estat propera a ERC, però no m’han agradat algunes de les coses que han fet els seus dirigents locals, sobretot pel que fa al meu marit Robert Ara, que ha estat militant de base molts anys, amb càrrecs diversos i una gran dedicació amb vocació de servei, hores, esforços i calés. Però, ja és aigua passada. Tampoc no em va agradar l’actitud que van tenir en l’àmbit nacional, ja que ens va costar molts anys de treure Jordi Pujol i els nous governants no van saber estar a l’altura en la seva gestió. Decebuda del Tripartit, vaig anar amb el Carretero a Reagrupament perquè me’l vaig creure. Em va agradar la presidència de Pasqual Maragall, però em va decebre molt la del Montilla, que no estava gens preparat per ser president de la Generalitat ni mai va saber estar a l’altura del càrrec. Senzillament, no donava la talla: feia faltes d’ortografia i en l’enterrament de Palau i Fabre anava repetint “Fabré”, amb el mort de cos present. Feia molta pena. Ara ja no crec en les etiquetes, només en les persones. La política és molt dura, però necessària.\nRosa M. Ortega i Juncosa neix a Manresa, el 21 d’agost del 1966. El seu avi patern era un militar franquista espanyol que no els permetia parlar en català. El seu pare, Lluís, va néixer a Melilla i va venir a Manresa quan l’avi va ser destinat a la caserna del Carme. Va ser treballador de Caixa Manresa i jugador i entrenador del Centre d’Esports Manresa de futbol (també havia entrenat l’Olesa i el Gimnàstic de Manresa). La seva mare, Dolors, provenia del poble de Vila-sana (Pla d’Urgell). Durant un temps va regentar una botiga de llanes a Sant Fruitós i era mestressa de casa. És la més gran de cinc germans. De ben petita va anar a l’acadèmia Verdaguer fins que el director Orive va crear la Cooperativa Paidos i s’hi va incorporar. Va fer el COU a l’Institut Pius Font i Quer. L’any 1992 es va llicenciar en Història Contemporània per la Universitat Autònoma de Barcelona. Paral·lelament, es va treure el títol professional de Solfeig, Teoria de la Música, Transposició i Acompanyament al Conservatori Municipal de Música de Manresa i el Certificat d’Aptitud Pedagògica en l’especialitat de música, de l’Institut de Ciències de l’Educació de la UPC. Del 1985 al 1991 va treballar com a professora de piano a l’Escola de Música de Moià. Del 1991 al 1996 va fer de professora de música des de P-3 fins a primer de BUP a l ‘Escola Joviat de Manresa: “Hi vaig aprendre molt pel que fa a rigor i metodologia i maneres de funcionar. També la importància de la imatge, de saber estar adequadament en cada context”.\nHa treballat en diferents instituts de la comarca (el Peguera de Manresa, Navarcles i Artés), i també a Viladecavalls i Sabadell. El 2002 es treu les oposicions de professora de música i des del 2003 n’exerceix a l’IES Guillem Catà. Casada amb Robert Ara, tenen tres fills Martí, Robert i Laia, apadrinats per la seva antiga parella, el periodista de "Regió7", Jordi Morros. És directora de la coral Font del Fil des del 2013 i de la coral La Nova Harmonia de Sallent, des del 2014. També dirigeix des del 2015 la coral infantil Escodines formada per infants en risc d’exclusió social i el Cor Obert, que és una secció coral de l’Orfeó Manresà, formada per alumnes nouvinguts i aprenents dels cursos de català del Centre de Normalització Lingüística Montserrat i participants del Voluntariat per la Llengua. Ha impartit durant dos juliols (2014-15) el curs "Gospel: un cant de llibertat", en el marc dels cursos d’estiu del Col·lectiu de Docents del Bages, per adquirir experiència com a formadora. Ha participat en diversos cursos, tallers i audicions de formació del professorat, reconeguts pel departament d’Ensenyament. També és directora de les Caramelles de Callús des del 2012. El 1981 s’inicia en l’acompanyament de cors amb la coral infantil Mainada i l’Agrupació Coral de Sant Fruitós de Bages. També és sòcia dels Carlins. Reprèn l’activitat de pianista acompanyant, del 2000 al 2013, la coral Font del Fil, que encara dirigeix, i del 2009 al 2013 amb la coral Albada de la Unió Caravanista del Bages i del 2012 al 2015, del cor Infantil i del cor Jove de l’Escola Coral de l’Orfeó Manresà. Des del 2014, és impulsora i directora de la Bing Band del Guillem Catà i imparteix tallers al centre cultural de la Casa Elizalde de Barcelona. Des d’aquest curs, també imparteix docència en els cursos de música de la FUB.\n» «Després de vint anys d’esplendor, vam agafar el final de l’èxit de la moto espanyola, que no va saber adaptar-se per millorar el producte i abaratir costos»


Èxit de participació als campus esportius del Morell d'aquest estiu\nEls infants han tingut un gran ventall d'activitats\nActualitzada 28/08/2019 a les 19:54\nEls clubs esportius morellencs han rebut una alta participació durant l'estiu. El Club Bàsquet Morell és un dels més actius i va començar la seva activitat amb la setena edició del Campus de Santa Maria del Colell, del 30 de juny al 6 de juliol. Una opció per a nens i nenes de 6 a 17 anys en què van participar un total de 65 persones.\nDel 8 al 26 de juliol, el club blau va realitzar XIII edició del Campus El Morell, per a nens i nenes de 4 a 17 anys. Una activitat que ha batut rècords de participació, ja que la primera setmana hi va haver pràcticament 150 inscrits, la segona setmana, 130, i la tercera, 110.\nEl punt final a l’estiu l'ha posat la quarta edició de l’Aftersummer Campus, que va començar aquest passat dilluns i s’allarga fins al 6 de setembre, destinat als infants de 3 a 12 anys.\nEl CFS El Morell també ha organitzat el seu campus esportiu, amb una cinquantena de participants. Finalment, el CD Morell va tornar a organitzar el seu tradicional campus de futbol, que va comptar amb la participació d'una setantena d’infants.\nComenta el contingut : Èxit de participació als campus esportius del Morell d'aquest estiu


França rebutja l'entrega a Espanya de l'exdirigent d'ETA Josu Ternera\nParís. Dimecres, 1 de juliol de 2020\nNou revés judicial a Espanya de la justícia europea. L'exdirigent d'ETA José Antonio Urrutikoetxea Bengoetxea, Josu Ternera, detingut a França, no serà entregat de moment a les autoritats espanyoles per crims de lesa humanitat. Així ho ha decidit la sala d'instrucció del Tribunal d'Apel·lació de París.\nEl motiu al·legat pel tribunal per denegar l'entrega del veterà membre de l'organització terrorista és que en la informació cursada per la justícia espanyola hi ha "imprecisions" tant en la qualificació dels fets com en la data.\nJosu Ternera ha comparegut en persona a la vista, en samarreta i amb mascareta. L'exdirigent d'ETA, de 69 anys,\nPublicado por Rosa Mary Etiquetas: entregar , ETA , EUSKADI , FRANCE , Internacional , Josu Ternera , POLITICA , rebutja en 12:10:00 Cap comentari :\nRenault suprimirà 15.000 llocs de treball per reduir l'estructura de costos\nBarcelona. Divendres, 29 de maig de 2020\nRenault va presentar aquest divendres un pla d'ajustament amb què pretén reduir en uns 2.150 milions d'euros la seva estructura anual de costos i que suposarà la supressió d'uns 15.000 llocs de treball al món, sense acomiadaments, dels quals 4.600 a França.\nEl grup automobilístic francès va insistir en un comunicat en què aquesta reducció d'efectius, que afectarà al 8% de la seva plantilla global i s'escalonarà en els tres anys de posada en marxa completa del pla, la farà amb "un diàleg exemplar" amb els representants dels treballadors i amb les autoritats locals a cada país.\nEn concret, aplicarà "mesures de reconversió, de mobilitat interna i de sortides voluntàries". La retallada anunciada deixa de banda\nPublicado por Rosa Mary Etiquetas: ECONOMIA , FRANCE , llocs de treball , Renault en 12:18:00 Cap comentari :\nEls demandants són set ciutadans d’origen romanès que feia molts anys que vivien a\nPublicado por Rosa Mary Etiquetas: condemna , Ètnia Gitana , Feixista , FRANCE , Manuel Valls , POLITICA , Racisme , TEDH en 18:40:00 Cap comentari :\nDemà a Catalunya Nord i l’estat francès s’ha convocat una vaga general, que s’espera que serà la més gran d’ençà del 1995. El motiu principal és la polèmica reforma del sistema de pensions impulsada per l’executiu d’Emmanuel Macron, que fusiona els quaranta-dos règims de jubilació existents –dividits segons la professió–, amb l’objectiu d’implantar un sistema universal per punts. ‘Amb aquesta reforma ultraliberal, cada vegada que cotitzem, transformarem els diners cotitzats en punts i aquest paquet de punts es transformarà en una pensió mensual el dia de la jubilació’, explica Frederic Traby, delegat sindical del sindicat majoritari de l’ensenyament públic, SNUipp-FSU. ‘És fet de tal manera que et fa baixar molt la pensió. En el meu cas, entre quatre-cents i vuit-cents euros cada mes.\nA sobre, no podràs saber el nivell de la teva pensió fins a l’any de la jubilació perquè el càlcul dependrà de la situació econòmica i del PIB, i per tant podrà canviar. Tots els anys comptaran per a la transformació en punts: també els anys de salaris molt baixos, o els\nPublicado por Rosa Mary Etiquetas: Catalunya Nord , Emmanuel Macron , FRANCE , POLITICA , Reforma pensions , Vaga en 17:21:00 Cap comentari :\nPublicado por Rosa Mary Etiquetas: #ActiveuLaDUIJa , #RepúblicaCatalana , #ThisisTheRealSpain , ALFRED BOSCH , FRANCE , Francesos , Govern Espanyol Feixista , mediació , P.Sanchez , POLITICA , reclamacions , Senadors , UNIÓ EUROPEA en 17:14:00 Cap comentari :\n52 veus més (franceses) pels Presos Polítics\nJa sé que a Madrid ningú no en farà cas i es repetirà una vegada més la vella cançó que són polítics desinformats o bé que han estat manipulats o bé que no són la majoria de l'Assemblea Nacional francesa. Però la carta publicada aquest diumenge a Le Journal du Dimanche per 52 diputats denunciant la repressió duta a terme per les autoritats espanyoles dels electes catalans i expressant la seva preocupació i desaprovació pel que consideren que és una violació de les llibertats fonamentals i de l'exercici de la democràcia és tota una bufetada als presidents Pedro Sánchez i Mariano Rajoy, als ministres d'Exteriors del Regne d'Espanya des que es va iniciar el 2012 i per extensió al deep state espanyol que hi ha participat directament o l'ha encobert.\nEl ministre Borrell, que paradoxalment serà el pròxim cap de la diplomàcia europea, acaba de rebre una de les més sonores bufetades en els seus anys al capdavant d'Exteriors, i no per un grup polític determinat, sinó per un selecte grup de parlamentaris de diferents formacions que inclou ideologies molt diferents des del centre liberal a l'esquerra.\nFormaran part del seu llegat la repressió que ha provat de minimitzar o de negar, la baralla amb cancelleries o amb mitjans de comunicació internacionals per no acceptar el seu punt de vista en el conflicte català o, simplement,\nPublicado por Rosa Mary Etiquetas: #ActiveuLaDUIJa , #RepúblicaCatalana , #ThisisTheRealSpain , 52 Diputats , denuncia , FRANCE , Francesos , Govern Espanyol Feixista , Le Journal , Merci beaucoup , POLITICA , repressió espanyola en 18:18:00 Cap comentari :\nParís 16/04/2019 23:45\nL’interior de Notre-Dame, ple de fustes cremades que formaven el sostre de la catedral / LUDOVIC MARIN / AFP PHILIPPE LOPEZ / AFP GONZALO FUENTES / REUTERS\nL’idea d’Emmanuel Macron, el president francès, és que Notre-Dame torni a ser “encara més bella” en només “cinc anys”. Així ho va assegurar ahir en una al·locució solemne des del Palau de l’Elisi, que es va emetre a totes les cadenes de televisió. “L’incendi [...] ens recorda que la nostra història no s’atura mai, i que sempre tindrem reptes per superar”, va dir Macron. El president va utilitzar Notre-Dame per parlar, metafòricament, de la crisi que viu França arran dels armilles grogues : “El que creiem indestructible pot ser danyat”, va afirmar. El president havia d’anunciar dilluns un paquet de mesures per posar fi a les\nPublicado por Rosa Mary Etiquetas: FRANCE , Incendi , Notre-Dame , París , POLITICA , SUCCESSOS en 9:27:00 Cap comentari :\nEspanya, França, Suècia, Àustria i el Regne Unit reconeixen Guaidó com a president interí de Veneçuela\nEl president espanyol, Pedro Sánchez, ha reconegut aquest matí a Juan Guaidó com ‘el president encarregat’ de convocar eleccions a Veneçuela. La Moncloa ha fet aquest pas després d’esgotar-se l’ultimàtum que la UE havia imposat a Nicolás Maduro perquè convoqués eleccions presidencials.\nA primera hora del matí, els governs de França i Suècia ja havien reconegut Guaidó com el president interí de Veneçuela. El ministre d’Afers Estrangers francès, Jean–Yves Le Drian, ha explicat la decisió de la següent manera: ‘Considerem que avui el president de\nPublicado por Rosa Mary Etiquetas: Àustria , cop d'estat , Espanya , FRANCE , Guaidó , Internacional , Partits Eurpeus de Dretes , POLITICA , reconeixement , Suècia , Vergonya en 17:05:00\nMacron cedeix a la pressió de les armilles grogues i suspèn l’augment de l’impost dels carburants\nMÓN - FRANÇA - GILETS JAUNES\nL'anunci el farà el primer ministre francès, Edouard Philippe\nEl primer ministre francès, Edouard Philippe, anunciarà avui una moratòria sobre la pujada dels impostos als carburants que havia d’entrar en vigor el pròxim 1 de gener. La decisió cerca calmar les protestes de les armilles grogues, que les darreres setmanes han aconseguit paralitzar l’economia del país. La moratòria durarà diversos mesos i anirà acompanyada d’altres mesures, segons que informen fonts de l’executiu de Macron a l’agència France–Press.\nLa decisió es va prendre ahir en una reunió entre el president francès, Emmanuel Macron, i membres del seu govern. Avui, abans de la compareixença de Philippe, el president ho comunicarà al grup parlamentari de la República en Marxa.\nD’altra banda, l’agència France–Press també explica que s’ha anul·lat la reunió prevista entre alguns dels portaveus de les armilles grogues amb el primer ministre, en la qual s’havia de negociar la desconvocatòria de les protestes.\nPublicado por Rosa Mary Etiquetas: augment , Emmanuel Macron , FRANCE , GILETS JAUNES , impost carburants , Internacional , POLITICA , suspens en 11:31:00 Cap comentari :\nEl polític francès assegura que la imatge d'Espanya surt perjudicada amb els\nPublicado por Rosa Mary Etiquetas: #ActiveuLaDUIJa , #LlibertatPresosPolíticsIExiliats , #RepúblicaCatalana , #RepúblicaODimissió , a favor , B.Hamon , FRANCE , Internacional , POLITICA , presos polítics , Rédac Equinox Radio Barcelone en 20:34:00 Cap comentari :\nLa foto de François Hollande amb el llaç groc\nEl fins ara delegat de la Generalitat a França, Martí Anglada, ha compartit una imatge de l'expresident francès François Hollande amb un llaç groc.\n"Màxima atenció a aquesta foto", ha advertit Anglada a través del seu compte de Twitter. En la imatge es pot veure Hollande davant una senyera ensenyant un llaç groc entre les mans.\nEl gest d'Hollande podria haver estat a la presentació del seu nou llibre Les lliçons del poder a Perpinyà. En aquest mateix acte, l'expresident va reclamar resoldre el conflicte català "per les vies democràtiques". En aquesta\nPublicado por Rosa Mary Etiquetas: #ActiveuLaDUIJa , #LlibertatPresosPolítics , FRANCE , François Hollande , Govern Espanyol Feixista , INDEPENDÈNCIA , llaços grocs , Martin Anglada , POLITICA , porta , Republica Catalana , VERGUENZA DE GOBIERNO en 18:28:00 Cap comentari :\nEl grup francès Elis també s'implanta a Barcelona\nLa bugaderia industrial inaugura la seva planta més gran d'Espanya que donarà ocupació a més de 200 persones.\nRedacció VIA Empresa 30.05.2018 14:25 h. Barcelona\nEl grup francès Elis, empresa europea especialitzada en lloguer i manteniment de roba llisa, vestuari de treball i equips d'higiene i benestar, inaugura dijous 7 de juny la seva nova planta de bugaderia industrial a la Zona Franca de Barcelona.\nLes noves instal·lacions són les més avançades tecnològicament del grup a escala mundial i les més grans d’Espanya. La nova planta, que ha comptat amb una inversió de 22 milions d'euros, donarà ocupació a més de 200 persones.\nLa presentació comptarà amb la presència de Romain Dupuy, director general de la firma Elis, qui donarà a conèixer els detalls de la nova planta, així com el seu\nPublicado por Rosa Mary Etiquetas: #ActiveuLaDUIJa , #LlibertatPresosPolítics , Barcelona , ECONOMIA , Elis , empresa , FRANCE , implantar , INDEPENDÈNCIA , negocis , POLITICA en 17:50:00 Cap comentari :


RESULTATS cap de setmana del 26 i 27 de gener – Club Futbol Balaguer\nRESULTATS cap de setmana del 26 i 27 de gener\n🏆 Jornada 13\n⚽ AEM 5-0 CF. Balaguer\n🔑 “Bon partit dels nostres jugadors davant el primer classificat de la lliga, vam provar un sistema nou on en la primera part ens va passar factura i ens van fer 4 gols entre la primera i la segona part. A partit de la mitja part vam corregir els errors i vam aconseguir mantenir la porteria a 0 fins a l’últim minut que en un remat de cap vam encaicar el 5è gol.\nMolt content de l’actitud de tots els jugadors i del nou sistema”\n⚽ Prebenjami B 2-5 Bordeta\n🏆”Partit bastant igualat. Tot i així, hem de treballar la zona de defensa i cal destacar l’equip en la part ofensiva, en les quatre parts del partit.”\n🏆 Jornada 16\n⚽ CF Balaguer 2-1 Solsona\n🔑 Eliminem un rival directe que ha competit de forma genial. Partit treballat que s’ha anat madurant per finalment aconseguir la victòria gràcies a dues ocasions aïllades del joc. Els petits detalls ens han perjudicat però la bona dinàmica general ha marcat la diferència\n⚽ Benjamí D 0-9 Fondarella\n🏆”Partit en el que el rival ha estat superior a nosaltres. Tot i així en defensa no podem encaixar 4 dels 5 primers gols de còrner en contra donat que ens marquen molt anímicament. En atac hem de jugar com equip i saber en quines zones es pot conduir i en quines s’ha de circular la pilota per poder generar perill. Anar al descans amb tanta diferència en el marcador ens dificulta començar a intentar fer millor lea coses i tothom busca fer la guerra pel seu conte. Si juguem com a equip millorarem.”\n🏆 Jornada 15\n⚽ Balaguer 5 – 12 Cervera\n🔑 Partit en la tònica habitual, sortim adormits i acabem el 1r quart 0-5. Després espavilem i treient una mica d’ambició. Hem demostrat que podem competir molt més, però necessitem estar molt més concentrats durant tot el partit, i no només per moments.\n🏟 Mpal de Pardinyes\n⚽ Pardinyes 10-1 Balaguer\n🏆” Aconseguim posar-nos 0-1 i al cap de uns quants minuts ens marquen un gol en clara posicio de fora de joc i un altre al minut afegit del primer quart inventat per l’arbit. Tot i aixi no estem jugan malament i ens creem moltes ocasions de gol pero fisicament no aguantem amb un sol canvi. A seguir!”\n◂ RESULTATS cap de setmana 19 i 20 de gener\nResultats cap de setmana 23 i 24 de febrer ▸


Llibreria Carrer Major-Lletres colomenques: Quin tip de llegir!!!\nQuin tip de llegir!!!\nJa us he dit que aparto per l'estiu els totxos?\nDurant el curs llegeixo de tot, però no m'agrada embolicar-me en lectures que em puguin tenir ocupat més enllà de 10 o 15 dies. I els totxos els guardo per l'estiu.\nAquest any m'he llegit: El lado oscuro del amor, Els homes que no estimaven les dones, El joc de l'àngel, La maravillosa vida breve de Óscar Wao i Un món sense fi, això fa un total de 3.652 pàgines!! bé, en dos mesos toca a poc més de 60 per dia.\nEl lado oscuro del amor: me'l va recomanar (i regalar) la comercial de Salamandra quan pensava anar de vacances a Damasc. Finalment no hi vaig anar pero la lectura ho va valdre igualment. És una història d'amor el pretext per passejar-nos per la Síria del segle XX. Imprescindible.\nEls homes que no estimaven les dones: el vaig agafar per llegir a l'aeroport i vaig llegir les darreres 200 pàgines en un llarg viatge en autocar. En principi és un relat de lladres i serenos però enganxa, enganxa de tal manera que tots els que l'hem llegit esperem la segona entrega de la sèrie.\nEl joc de l'àngel: l'esperava amb la prevenció d'allò de segones parts... però no m'ha defraudat. M'ha agradat tant com L'ombra del vent, encara que ja no hi havia l'element sorpresa. Tant em fa que no quedi clara la personalitat del dolent.\nLa maravillosa vida breve de Òscar Wao: el company Pedro (que és un friky) va tenir la culpa de que agafés aquest llibre de 300 pàgines i de que ara ja pugui explicar-vos què és un nerd, i un geek i un friky. Si llegiu més allà de la meitat del llibre veureu que no només és un meritori relat amb un estil molt peculiar sinó que també té contingut social. Com La fiesta del chivo, de Vargas Llosa, però des d'un altre punt de vista.\nI acabo amb Un món sense fi: en la setmana de pantxing em llevava a les nou, posava la tele i entre natació sincronitzada i temps morts de bàsquet m'he empassat les més de mil pagines de la segona part de Los pilares de la Tierra. Pot ser una mica massa de sexe, però amb coneixement, no us penseu. Argument i divulgació sobre l'edat mitjana barrejats en les proporcions adequades.


Les festes majors a Sant Martí - Trobades - Pla d'Actuació Municipal 2016-2019 - decidim.barcelona\n09/02/2016 13:23 0 comentaris\n17 17 seguidores Seguir Les festes majors a Sant Martí\nAVV Sant Martí de Provençals , Gent gran/Poblenou, Casal de Joves, AVV Palmera, Centre estudis Sant Martí de Provençals, Casal Joves Clot – Camp de l’Arpa, Coordinadora d’entitats del Poblenou, Federació entitats Camp de l’Arpa, Colla del Drac del Poble Nou, Coordinadora VERN, C’s - Ciutadans, Ass, Comerciants El Parc.\n\nAVV Sant Marti de Provençals\nCarrer d'Andrade, 176, 08020 Barcelona, Barcelona, Espanya\nGairebé la totalitat dels i les assistents al debat participen d’alguna associació o entitat del Districte, majoritàriament associacions de veïns i veïnes i casals de joves.\nEl debat es va centrar en tres àmbits fonamentals des del punt de vista dels i les participants.\nEn primer lloc, en el problema conceptual d’anomenar les festes del districte com festes majors i no com festes populars. Els veïns i veïnes entenen que la festa major és una festa puntual que pertany a la resta de festes populars del barri. Es vol assenyalar que aquestes festes populars representen un actiu per al caràcter col·lectiu dels barris i que l’administració hauria de fer un reconeixement a totes les organitzacions que promouen aquestes festes populars.\nTambé es va tractar la problemàtica associada als tràmits administratius, els quals, els i les participants van titllar de feixucs, amb problemes concrets com el full del tràmit en línia de permís d’ús de la via pública.\nPel que fa a eixos principals del debat, hi ha hagut un debat vers el suport que es rep per part de l’administració, i que de manera generalitzada es considera insuficient, sobretot en relació a temes de normativa, infraestructura, seguretat i higiene.\nA la sessió també es va presentar l’ICUB (Institut de Cultura de Barcelona) i el cap de cultura popular, el senyor Francesc Fabregat va remarcar la importància de les festes populars per la cohesió social d’un barri i d’una ciutat. Fabregat també va assenyalar que no existeix cap coordinadora d'entitats a escala de districte, la qual podria fer més pressió a l’hora de fer demandes i a més podria accedir com a cooperativa a la prestació de serveis.\nPer últim van sorgir dos temes, per una banda la qüestió dels horaris de les festes, on la majoria d’assistents coincidien en ampliar l’horari de determinades festivitats, i per altra banda el problema de superposició entre les festes en l'àmbit de ciutat i a escala de districte, on els veïns i veïnes coincidien en la necessitat de descentralitzar les festes de ciutat i fer valdre els esdeveniments dels districtes.\nCoordinadora de Festes Majors de Barcelona.\nReunions prèvies a la realització de festes amb la guàrdia urbana.\nAmpliació dels horaris i rotació d’espais.\nEliminar els limitadors de so.\nGestió de les infraestructures des del cooperativisme.\nAplicació de les “noves lleis”\nMillorar la cessió d’infraestructures per a l’organització de festes populars


Proves de vols instrumentals amb GPS a l'Aeroport Andorra-la Seu — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Proves de vols instrumentals amb GPS a l'Aeroport Andorra-la Seu\nProves de vols instrumentals a l'Aeroport Andorra-la Seu\nL'Aeroport Andorra-la Seu ha acollit aquest dimecres una prova de vols instrumentals amb sistemes d'aterratge i enlairament mitjançant GPS. L'operació és pionera a l'Estat i ha de servir per valorar la viabilitat de la implantació d'aquest mitjà a la pista alturgellenca, cosa que podria facilitar l'arribada de més vols en el futur ja que millora notablement les opcions d'aproximació en cas de boira o núvols.\nL'avió, un ATR72-500 operat per Swiftair i amb capacitat per a 72 passatgers, ha sortit de Madrid-Barajas amb els tècnics a bord i ha arribat a l'aeroport de la Seu a 2/4 de 12 del migdia. L'acció s'ha aprofitat per mesurar diversos paràmetres tècnics que cal tenir en compte a l'hora de valorar si els vols instrumentals són viables en aquesta instal·lació. De fet, l'anàlisi és a càrrec de Luis Pérez, professor titular del Departament de Sistemes Aeroespacials, Transport Aeri i Aeroports de la Universitat Politècnica de Madrid. Pérez ha subratllat que a l'Estat espanyol "hi ha poca experiència en operar amb instrumental en pistes visuals" com la de la Seu. De fet, a Espanya encara no hi ha cap aeroport que utilitzi aquest sistema, malgrat que ja és força habitual en d'altres països, especialment al nord d'Europa.\nEn el món aeronàutic el mitjà es coneix com a Sistema de Navegació Global per Satèl·lit (en les sigles en anglès, GNSS), tot i que la majoria de gent el coneix com a GPS. Fins ara tots els aeroports de la península utilitzen ajudes convencionals, però es vol aprofitar que l'aeroport de la Seu és de recent creació per introduir-lo, cosa convertiria la instal·lació pirinenca en pionera. Un dels punts més complexos amb què s'ha trobat l'estudi és el pendent d'aterratge, que és de 4,5 graus (l'habitual és fins a 3,5), cosa que obliga a agafar més velocitat vertical de descens i, en cas de poca visibilitat, complica l'operació. Tot i això, Pérez creu que el tipus d'avions admesos a la Seu poden assumir aquest requisit i ha posat d'exemple l'aeroport de la City de Londres, a poca distància del centre de la capital britànica, on els avions aterren amb un pendent encara més pronunciat, de fins a 5,5.\nCondicions idònies a l'Alt Urgell\nPer això, el professor de la UPM confia que l'autoritat aeroportuària acabi donant la certificació a l'Aeroport Andorra-la Seu per a aquestes operacions. Com a punts favorables, Luis Pérez ha apuntat especialment el fet que a la zona de l'Alt Urgell i el Pirineu els núvols solen estar a més alçada -per damunt dels 5.000 peus- que en d'altres àrees on són habituals els núvols baixos -al litoral- o la boira espessa -als altiplans interiors. Així, malgrat l'orografia, les condicions meteorològiques pirinenques faciliten les maniobres en cas de reducció de la visibilitat, ja que els pilots ja no es troben amb els núvols quan són a punt d'aterrar i, per tant, no han d'avortar l'operació.\nEl també responsable del Grup d'Investigació de Navegació Aèria conclou que "això facilita disposar de més regularitat en els vols, perquè redueix les possibilitats que s'hagin d'anul·lar aterratges o enlairaments per la meteorologia". Tot i la possibilitat d'ampliar el nombre de vols, Pérez ha volgut aclarir que el potencial de creixement de l'aeroport de la Seu "ve marcat per les seves dimensions limitades i pel fet que no pot créixer més", però creu que sí que hi ha marge perquè rebi més vols comercials perquè hi ha públic potencial interessat a venir a Andorra i als Pirineus i, concretament, fer-ho en avió.\nFinalment, l'expert ha remarcat que els sistemes utilitzats fins ara estan quedant "obsolets" i que per tant té tota la lògica que a la Seu s'hi instal·li el de GNSS, tenint en compte que és la tendència actual i que el cost, assegura, no és excessivament diferent.


Aquestes són les 10 propostes que passen a la fase final de votació – Pressupostos Participatius Palau-saverdera 2019\nDURANT EL MES DE MARÇ S’OBRIRÀ EL PERDÍODE DE VOTACIÓ FINAL. LES PERSONES DE 16 I MÉS ANYS EMPADRONADES AL POBLE PODREU VOTAR FÍSICAMENT (mitjançant una butlleta que us enviarem a casa) O ONLINE A TRAVÉS D’AQUESTA WEB.\nCLICA AQUÍ I CONSULTA JA LES 10 PROPOSTES QUE HAN PASSAT A LA FASE DE VOTACIÓ FINAL\nAquestes són les 10 propostes que passen a la fase final de votació\nClica aquí i consulta les 10 propostes que han passat a la fase de votació final.\nAra els serveis tècnics estan acabant de posar preu a les propostes.\nDurant el mes de març s’obrirà el període de votació. La votació durarà 3 setmanes. Es podrà votar físicament (mitjançant una butlleta que farem arribar a totes les llars) o de forma electrònica (mitjançant aquesta plana web)\nPodran votar totes les persones que hagin complert els 16 anys abans del dia 11 de gener de 2019 i que estiguin empadronades al poble abans d’aquesta data.\nGuanyarà, i per tant s’executarà segur la proposta més votada, i després la resta de propostes amb major nombre de vots, sempre i quan la suma total no excedeixi els 40.000€.


transport públic: ERROR / GRAN I GREU ERROR\nCan Palauet , segons diu la placa de l’entrada és la sala d’exposicions municipal, però de fa ja molt de temps és sols la sala del MAC i la seva desviació del mal anomenat art contemporani, però en la versió més cutre i menys qualificada artísticament.\nToca ara, l’exposició “Sortir-se de la línia” que és, segons expliquen ells mateixos en l’opuscle de sala: Una proposta expositiva que reuneix vuit projectes articulats partir de la idea d’errar. Un concepte que se’ns explicita etimològicament per si som prou tontos com per no saber d quin és el significat de la paraula. Una explicació per part de Rita Andreu, comissària de la mostra , que esdevé alhora en absolutament incomprensible per a la majoria de mortals i irracional del tot per aquells que intentem entrar en la juguesca.\nI el cert és que l’exposició és un encert total ja que aconsegueixen just el que pregonen , l’ERROR , un error majúscul i continuat que conformen el total en una gran tifa absolutament incomprensible en una ment mitjanament cartesiana i formada en uns concepte artístic en el que domina el sentiment de l’art com una connexió d’accions i emocions entre creadors i espectadors.\nUna circumstància impossible en aquets cas ja que les emocions no existeixen ni en els creadors , carregats d’una fàtua intel·lectualitat, sentint-se del tot superiors a uns espectadors que ja de bell antuvi saben som incapaços de gaudir de l’alt nivell de les seves reflexions i copsar la magnitud de la seva sensibilitat humanística.\nEl conjunt d l’exposició és un navegar en la falsedat , en l’ego d’uns autors ,malaltissament contents d’haver-se coneguts , que es creuen que sense el seu fer l’art és incapaç d’avançar, quan justament és el contrari. Irene Bou, Azahara Cerezo, Anna Dot, Enric Farrés, Mireia Ferron , Francesc Ruiz Abad, Irene Solà i Damià Vives son els seus protagonistes i uns veritables estafadors . Ho son en el sentit de definir-se com artistes i ho son també en el sentit de la malversació dels cabdals públics esmerçats en el projecte i en la seva distribució.\nI aquí està el segon i greu error. Responsabilitat que recau en la regidora de Cultura , permetent que els escassos diners destinats a l’art a Mataró es malgastin en exposicions tan lamentables com aquesta, que fora de l’anterior de Gelabert , és sens dubte el projecte més impresentable que ha ocupat els espais, cada vegada menys honorables de Can Palauet.\nUna exposició vergonyosa i vergonyant , indigne fins i tot del més elemental centre cívic, i que genera tot mal. Als detractors de l’art contemporani per que és tan fàcil la crítica de la mateixa per la seva manca de qualitat que fins i tot fa pena atacar-la, i per el defensors de la contemporaneïtat ja que amb exposicions com aquesta és impossible qualsevol mena de defensa.\nPublicat per pere pascual "pic" a 5:49 p. m.\nEtiquetes de comentaris: Can Palauet


Teoria1 dc 10:00-11:30\nPràctiques d'aula1 dc 10:00-11:30\nPràctiques d'aula2 dc 10:00-11:30\nPràctiques de laboratori1 dc 10:00-11:30\n1. Bloc: LA LITERATURA I LA TEORIA LITERÀRIA. Tema 1. El concepte i les funcions de la literatura. El llenguatge literari. Tema 2. Les disciplines de l'estudi de la literatura. Evolució històrica dels estudis literaris. Tema 3. La retòrica. Les figures del discurs. Gèneres literaris.\n2. Bloc: LA POESIA. Tema 4. El concepte de poesia. Tema 5. L'estructura del poema. Tema 6. La mètrica, la rima i l'estrofisme.\n3. Bloc: LA PROSA I LA NARRATIVA. Tema 7. El concepte de prosa i narrativa. L’estructura de la narració literària. Tema 8. La modalització de la narració literària. Tema 9. La temporalització, l’espacialització i els personatges de la narració literària.\n4. Bloc: LA LITERATURA DRAMÀTICA I EL TEATRE. Tema 10. El teatre com a text i com a espectacle. Tema 11. La semiologia de l’obra dramàtica. Tema 12. Els elements constitutius de l’obra dramàtica.\nProva d'avaluació 60 90 150\nProva escrita del bloc 1 del temari. Assimilació suficient dels continguts, les habilitats i la terminologia del bloc 1. 15\nProva escrita del bloc 2 del temari. Assimilació suficient dels continguts, les habilitats i la terminologia del bloc 2. 15\nProva escrita del bloc 3 del temari. Assimilació suficient dels continguts, les habilitats i la terminologia del bloc 3. 15\nProva escrita del bloc 4 del temari. Assimilació suficient dels continguts, les habilitats i la terminologia del bloc 4. 15\nPràctica escrita dels blocs 1-2 del temari. Adquisició de la capacitat escrita de fer anàlisi literària; assimilació de les habilitats i la terminologia necessàries per poder dur a terme aquesta anàlisi en el camp de la poesia i la retòrica. 20\nPràctica escrita dels blocs 3-4 del temari. Adquisició de la capacitat escrita de fer anàlisi literària; assimilació de les habilitats i la terminologia necessàries per poder dur a terme aquesta anàlisi en el camp de la narrativa i/o la literatura dramàtica. 20\nEl tipus d’avaluació de l’assignatura consisteix en el que es coneix com a “avaluació continuada”.\nEs realitzarà una breu prova escrita després de cada bloc de temes. El valor global d’aquestes quatre proves correspondrà al 60% de la qualificació final.\nEls estudiants hauran d’elaborar i lliurar en les dates que s’estableixin dues pràctiques escrites, la primera relacionada amb els blocs 1 i 2, i la segona relacionada amb els blocs 3 i 4. Els continguts i les dates de lliurament de les pràctiques seran explicats amb antelació pel professor, i també es podran consultar a la pàgina web de l'assignatura. El valor d’aquestes pràctiques correspondrà al 40% de la qualificació final.\nEl valor d’aquestes dues vies de qualificació (proves escrites i pràctiques) computarà a partir d’un mínim de 4 de mitjana. És a dir, la nota mínima de cada via de qualificació per poder fer mitjana final és d'un 4 sobre 10. L’aprovat en la qualificació final serà a partir de 5.\nAquells estudiants que tinguin suspesa alguna/es de les vies de qualificació per sota de 4, o que la mitjana de qualificació final sigui suspesa per sota de 5, podran recuperar-ho en la data assignada per a l’examen final de l’assignatura. Els estudiants aprovats mitjançant l’avaluació continuada no hauran de fer aquest examen final.\nEs considerarà No Presentat qualsevol alumne que, de les sis proves avaluatives (quatre proves escrites i dues pràctiques), no s'hagi presentat més de quatre. Si deixa de presentar-se a una d'aquestes proves, se'l considerarà Presentat.\nEls estudiants disposen d'una pàgina web de l'assignatura, que s'anirà configurant i actualitzant durant el curs, on hi ha tot d'informacions útils sobre l'assignatura: programa, bibliografia, calendari de classes, calendari de lectures obligatòries, sistema d'avaluació, descripció dels continguts de cada tema, enllaços web relacionats, glossari de termes, textos, exercicis, etc. Es recomana la consulta periòdica a aquesta pàgina web per fer un seguiment paral•lel del curs.\nGeneral del curs:\nLlibre de Pràctiques de l’assignatura, on es recullen textos teòrics, poemes, relats i fragments dramàtics.\n-Robert Louis Stevenson, El cas misteriós del Dr. Jekyll i Mr. Hyde.\n-Henrik Ibsen, Casa de nines.\n-Samuel Beckett, Esperant Godot.


Pàgina d'inici\tAgenda\tRefotografiar Barcelona amb Mark Klett\nDel 2 de febrer de 2012 al 19 de maig de 2012 - Barcelona (Barcelonès)\nTornar a fotografiar una escena ja enregistrada per demostrar el pas del temps confrontant-la amb altres imatges obtingudes al mateix lloc i en moments diferents. La refotografia és la tècnica que van utilitzar l’artista nord-americà Mark Klett i els seus alumnes el novembre del 2010 a Barcelona, en el curs ‘Working across time: Rephotographing images of place’.\nEl resultat de la seva feina es pot veure ara a l’exposició que organitza l’Arxiu Fotogràfic de Barcelona i Arqueologia del Punt Vista, on es mostren tant les fotografies dels participants del taller, com dues panoràmiques fetes per Klett des de la muntanya de Montjuïc per encàrrec del mateix Arxiu. Els treballs s’exposen conjuntament amb les imatges històriques de referència, la majoria del segle XIX i algunes del XX, que permeten la comparació dels espais fotografiats.\nA més, per aquells que estiguin interessats en l’obra de Mark Klett, una bona oportunitat és l’exposició ‘Time Studies’ també a Barcelona, la primera mostra monogràfica d’aquest fotògraf al nostre país. Es pot veure fins el 19 de març a la Galeria Tomago.


Amb 69 positius detectats l’última setmana, el Solsonès és la comarca catalana amb l’índex de risc de rebrot més elevat – Solsona FM\nAmb 69 positius detectats l’última setmana, el Solsonès és la comarca catalana amb l’índex de risc de rebrot més elevat\n04/05/2021 solsonafm\t0 Comments\nL’increment de casos en un 25% ha fet enfilar l’índex fins als 1.317 punts i una taxa de reproducció d’1,66.\nEls nous positius s’han diagnosticat a partir de 267 proves PCR i 61 testos d’antígens i es tracta d’una de les xifres més altes des que va començar la pandèmia. Tant des del Centre Sanitari com des de l’Ajuntament de Solsona fan una nova crida a extremar la precaució. L’alcalde solsoní, David Rodríguez, adverteix de la complexitat de la situació:\nEn l’àmbit educatiu, la setmana ha començat amb quatre grups confinats a Solsona: un segon i un quart de l’escola Setelsis que s’afegeixen als grups de primer d’ESO i segon de batxillerat de l’Institut Francesc Ribalta. Amb tot, es preveu haver de confinar més grups les properes hores.\nLa campanya de vacunació se centra ara en la població de 73 anys. Amb tot, es recorda a la població nascuda entre el 1952 i el 1961 que pot demanar cita per vacunar-se en els diversos punts de vacunació a vacunacovidsalut.cat. En cas que els dies estiguin complets, es recomana tornar-ho a intentar els dies següents per comprovar-ne la disponibilitat.\n← El cribratge massiu amb automostra nasal comença demà a Solsona\nSant Llorenç acull aquest dissabte la primera prova de la Copa Catalana de Curses d’Ultraresistència →


Fira de Novembre · Vilanova i la Geltrú | La Fira de Novembre 2018 de Vilanova i la Geltrú\nJoc de La Fira\nPrograma Economía Social i Solidaria\nPrograma Espais Naturals\nPrograma música i ball\nDebats de Fira\nLa Fira de Novembre 2018 de Vilanova i la Geltrú\nLa Fira de Novembre 2018 de Vilanova i la Geltrúvol donar centralitat a l’activitat econòmica de la ciutat a la plaça de la Vila\nEls jardins de Can Papiol han estat l’escenari escollit per presentar l’edició d’enguany de la Fira de Novembre, que se celebrarà de divendres 9 fins diumenge 11 de novembre. La presentació ha congregat els principals actors d’aquesta Fira: l’Estació Nàutica, el Gremi d’Hostaleria de Vilanova i la Geltrú, Viu Comerç, Menja’t Vilanova, Federació d’Empresaris del Gran Penedès, NODE Garraf, Temps de Vi, Àrea d’Empresa de l’Ajuntament de Vilanova i la Geltrú – UPC, Museus de Vilanova, i el Saló del Carnaval.\nL’acte ha estat conduït pel regidor de Promoció de Ciutat, Comunicació i Joventut, Jordi Medina; acompanyat de l’alcaldessa, Neus Lloveras; de la regidora de Cultura Adelaida Moya; i de la regidora d’Hisenda, Empresa, Innovació i RSC, Olga Arnau.\nMedina ha destacat sobretot “l’aposta per donar centralitat a l’activitat econòmica de la ciutat a la plaça de la Vila, que comptarà amb la presència de Vilanova Turisme; tot presentant la nova imatge turística i el nou plànol turístic de Vilanova i la Geltrú; a més dels estands de la FEGP, Estació Nàutica, UPC, Node Garraf i Viu Comerç, i les Àrees d’Empresa i Turisme de l’Ajuntament.”\nLa Fira s’obrirà, con ja és tradicional, el dijous 8 de novembre a les 19 h, amb el Pòrtic de la Fira. Serà a la Biblioteca Museu Víctor Balaguer amb una conferència de l’economista Oriol Amat.\nEls diferents espais dins la Fira de Novembre són molt similars als de l’any passat. La plaça de les Neus acollirà l’automoció, la rambla Principal l’automoció i la promoció comercial; i a la rambla de la Pau s’hi podrà trobar promoció comercial, artesania alimentària i l’escenari petit al peu del monòlit a Francesc Macià. El parc de Baix-a-Mar acollirà l’artesania, les entitats, les empreses nàutiques, l’escenari gran i el Saló del Carnaval; mentre que la Geltrú continua sent l’indret escollit per a la zona enogastronòmica.\nJordi Medina també ha afirmat que, a hores d’ara, ja s’ha contractat el 100% dels espais disponibles a la Fira, amb un total de 193 expositors, dels quals 98 són de Vilanova i la Geltrú, i 89 exposen per primera vegada. El pressupost de la Fira de Novembre és de 211.000 euros. El regidor de Promoció de Ciutat també ha explicat que la Fira compta amb un nou web, que servirà per potenciar l’App Vilanova +, i que el disseny del cartell ha estat obra del dissenyador vilanoví Lluís Ribas.\nDins les activitats programades, destaca la Fira del Col·leccionisme dissabte al passeig del Carme; la Trobada de Puntaires diumenge al passeig del Carme; la Trobada de Cotxes Clàssics diumenge a la plaça de Soler i Carbonell; la Diada de la Colla dels Bordegassos, amb els Minyons de l’Arboç i els Castellers de Terrassa, a la plaça de les Cols; les sardanes de diumenge al parc de Baix-a-Mar; o la Gimcana de la Fira que se celebrarà al llarg dels tres dies. També cal citar que dissabte arriben a la platja d’Adarró i diumenge surten cap al Parc del Garraf el cavalls del Pirineu que fan la transhumància pel Camí de la Marina; les Jornades de Debat del Saló del Carnaval dissabte al Foment Vilanoví; o les enlairades del globus aerostàtic dissabte i diumenge al parc de Baix-a-Mar. Jordi Medina també ha destacat el fet que durant el matí de diumenge hi haurà Jornada de Portes Obertes als museus de Vilanova, i que el Museu Romàntic Can Papiol obrirà també diumenge a la tarda.\nNeus Lloveras, alcaldessa de Vilanova i la Geltrú, ha volgut destacar que “La Fira de Novembre està completament consolidada, que és visitada per més de 80.000 persones, i que té un impacte econòmic a la ciutat, durant tres dies, superior als sis milions d’euros”. Per a l’alcaldessa, la Fira és el clar reflex del que és la ciutat en tots els seus aspectes socioeconòmics.\nA la presentació de la Fira també han parlat alguns dels diferents actors que hi participen activament. Joan Ignasi “Txatxi” Gómez que, juntament amb Bienve Moya, organitza el Saló del Carnaval, ha volgut posar l’accent en les Jornades de Debat que dissabte 10 de novembre es faran al llarg de tot el dia al Foment Vilanoví, i que comptaran amb la presència de convidats de luxe com Salvador Cardús, Manuel Delgado o Manuel Riu. A l’estand del Saló del Carnaval, al parc de Baix-a-Mar, se celebrarà el 30è aniversari de la FAC i també hi haurà estands comercials, relacionats amb la Festa i el Carnaval, amb moltes activitats.\nIsidre Also, en representació de la FEGP, ha mostrat la seva satisfacció per ampliar l’experiència de l’any passat de La Factoria, per tal de posar en evidència el pes del sector industrial a Vilanova i la Geltrú. Enguany augmenta la grandària de l’estand, passa a ubicar-se a la plaça de la Vila, i es podran trobar continguts de 14 expositors. Com a representant també de NODE Garraf, ha anunciat que també a la plaça de la Vila s’explicarà les diferents actuacions que s’estan duent a terme al voltant del turisme i dels polígons.\nSergi Menargues, de la UPC, ha explicat que des del seu estand, compartit amb l’Àrea d’Empresa de l’Ajuntament de Vilanova i la Geltrú, es mostrarà l’espai del teixit productiu compartit amb la universitat. Cristina Puigpinós, gerent de Viu Comerç, ha explicat que enguany també estaran a la plaça de la Vila amb un total de 17 estands, però que totes les botigues associades a Viu Comerç oferiran als seus clients la possibilitat de participar en un sorteig d’un viatge a Mallorca per a dues persones.\nJoan Manuel Gallego, gerent de l’Estació Nàutica, ha dit que al seu estand de la plaça de la Vila es podrà veure una àmplia mostra del sector nàutic de la ciutat, amb un total de vuit empreses de l’associació. Finalment, Carles Carbonell, de Temps de Vi, i Sandra Perea, del Gremi d’Hostaleria de Vilanova i la Geltrú, han anunciat que l’espai enogastronòmic de la Geltrú tindrà l’estructura ja habitual, amb activitats al Castell de la Geltrú organitzades pel Gremi, Temps de Vi, Menja’t Vilanova, Origen Garraf i Ruta del Xató. Aquestes activitats són d’aforament limitat i per participar cal apuntar-se al web de la Fira. A l’espai de la plaça de l’Assumpció hi haurà actuacions musicals en directe, vi, aperitius, i enguany també s’hi afegiran les cerveses artesanes. A més, el Gremi promourà la Tapa de la Fira.\nMés informació a www.firadenovembre.cat\nLa Fira de Novembre es reinventa i aspira a ser l’esdeveniment econòmic més important de l’any al Penedès\nEnllumenat especial per donar suport a l’activitat comercial per la Fira\nAquesta setmana comença la Fira de Novembre amb més d’un centenar d’activitats Comparteix:\nMés de tres-centes empreses locals col·laboren amb la Fira de Novembre\nLa Fira trasllada els estands al web i converteix la plaça de la Vila en un aparador de l’economia i empreses locals\nInscripció i reserves